Pejuang Anti Vaksin Dan Anti Pelitup Muka Amerika Syarikat Meninggal Dunia Akibat COVID-19

Seorang wanita di Amerika Syarikat yang berpegang kuat dengan dakyah anti vaksin dan anti pelitup muka telah dilaporkan meninggal dunia akibat wabak COVID-19. Kristan Lowery, ibu kepada empat anak sebelum ini lantang menyatakan pendirian bahawa dia tidak akan memakai pelitup muka, tidak tertipu, tidak mengambil vaksin dan tidak takut.

Dilaporkan oleh Harian Metro yang memetik berita The Independent, adik Lowery telah bertindak memuat naik satu status yang menyatakan bahawa kakaknya dimasukkan ke hospital akibat jangkitan wabak COVID-19, “Kakak saya, Kristen, berada di hospital berjuang melawan COVID-19 dan mengalami radang paru-paru.”

Adiknya turut menyatakan bahawa sekarang bukanlah situasi terbaik untuk berdebat mengenai vaksin atau tidak, “Ini bukan politik.”

Berita kematian Lowery dikongsikan pada 15 September lalu oleh ahli keluarga. Mereka juga telah memohon sumbangan derma dari orang ramai bagi menguruskan pengebumian Lowery, “Anak saudara saya yang cantik tewas dalam pertarungan melawan COVID-19,” tulis ibu saudaranya.

Terdahulu, Seorang ketua aktivis anti-vaksin terkemuka di Israel, Hai Shaulian, meninggal dunia pada hari Isnin, 13 September, setelah dia dimasukkan ke hospital akibat jangkitan wabak COVID-19.

Menurut laman Jerusalem Post, lelaki berusia 57 tahun itu dimasukkan ke hospital seminggu yang lalu di Pusat Perubatan Wolfson di Holon setelah dia didapati positif dengan wabak yang telah membunuh ramai orang di seluruh dunia.

Dia sebelum ini banyak menulis di media sosial mengajak orang ramai untuk tidak mengambil vaksin. Dia juga pernah mengadakan tunjuk perasaan yang menentang sistem Green Pass milik kerajaan Israel yang membuka ruang untuk mereka yang sudah divaksin penuh untuk bebas.

Difahamkan kesihatannya semakin merosot seminggu selepas dia ditahan dan dua hari sebelum kematiannya, dia masih sempat menentang program vaksinasi kerajaan Israel dan meminta agar pengikutnya untuk meneruskan perjuangan mereka.

Ketua anti vaksin Israel meninggal dunia akibat wabak COVID-19, minta pengikutnya sambung perjuangan menentang vaksin. Klik pautan di bawah untuk membaca.

Ketua Anti-Vaksin Israel Mati Akibat COVID-19, Minta Pengikutnya Sambung Perjuangan Menentang Vaksin

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Kumpulan Anti-Vaksin Tidak Setuju Dr Zulkifli Dilantik Sebagai Menteri Hal Ehwal Agama


Pejuang Ukraine Lumur Peluru Dengan Lemak Babi, Diguna Untuk Lawan Tentera Islam Chechnya

Pengawal Kebangsaan Ukraine berkongsi video di akaun Twitter yang menunjukkan pejuang Azov melumuri peluru dengan lemak babi. Peluru itu kononnya digunakan untuk menentang tentera Islam Chechnya yang dikerahkan ke Ukraine untuk membantu tentera Rusia menceroboh negara tersebut.

Memetik laman berita Al Jazeera, pasukan Azov adalah unit tentera sukarelawan sayap kanan Ukraine. Mereka adalah kumpulan ultra-nasionalis yang dituduh menyimpan ideologi neo-Nazi. Tentera Azov pertama kali bertempur bersama tentera Ukraine di timur negara itu pada 2014 menentang penyokong pro-Rusia dan sejak itu telah dimasukkan ke dalam angkatan bersenjata tetap Ukraine.

Dalam video yang dikongsi oleh Pengawal Kebangsaan Ukraine, seorang lelaki yang dikatakan sebagai anggota pejuang Azov dilihat melumur peluru ke dalam apa yang kelihatan seperti lemak babi.

Azov fighters of the National Guard greased the bullets with lard against the Kadyrov orcs👊

Бійці Азова Нацгвардії змастили кулі салом проти кадировських орків👊

Підписуйтесь на наш телеграм канал https://t.co/SBQltMr4bM pic.twitter.com/A1ci7tZL8r

Beliau turut memberi amaran, “Saudara Muslimin yang dihormati. Di negara kami anda tidak akan masuk syurga. Anda tidak akan dibenarkan masuk syurga. Tolong pulang. Di sini, anda akan menghadapi kesukaran. Terima kasih atas keprihatinan anda, selamat tinggal,” kata lelaki itu dalam video tersebut.

Selain itu, walaupun pejuang Azov dilaporkan sudah rasmi menyertai tentera Ukraine, namun mereka sedikit berbeza kerana memakai lencana Wolfsangel. Lencana ini digunakan beberapa penyokong Nazi semasa Perang Dunia II.

Presiden Rusia Vladimir Putin sendiri pernah menyebut bahawa kehadiran unit yang memakai lencana ‘Nazi’ dalam tentera Ukraine adalah alasan yang kuat untuk melancarkan apa yang dipanggilnya ‘operasi ketenteraan khas Rusia’. Manakala tentera Rusia juga mendakwa bahawa ‘Batalion Nazi’ adalah sebahagian daripada misi serangan mereka.

Rusia vs Ukraine: apa akan berlaku jika Vladimir Putin berjaya tawan kota Kyiv? Rujuk pautan di bawah untuk membaca.

Rusia vs Ukraine: Apa Akan Berlaku Jika Vladimir Putin Berjaya Tawan Kota Kyiv?

Perang Rusia Dan Ukraine, Apa Sebenarnya Yang Dimahukan Vladimir Putin?

Vladimir Putin Arah Pasukan Nuklear Rusia Bersiap Sedia, Berada Dalam Mod Tempur


12 Pek Catuan Makanan Tentera Dari 12 Buah Negara

Pernahkah anda terfikir apakah makanan yang sering dimakan oleh tentera semasa mereka menjalankan misi operasi ketenteraan. Ini kerana peranan makanan penting di dalam kehidupan sebagai sumber tenaga dan kita sedia maklum tentera memerlukan tenaga yang cukup untuk kekal fokus dan berjaga-jaga semasa bertugas.

Menurut mereka yang pernah merasa pek catuan makanan tentera, rasa makanannya tidak sedap, keras dan tawar jika orang awam memakannya. Makanan itu dibungkus di dalam pek plastik berwarna hijau gelap. Ini contoh gambar pek catuan makanan atau rangsum tempur yang diperolehi di blog Belia Bangkit ketika operasi Lahad Datu pada 8 Mac 2013 dan gambar perincian pek rangsum tempur boleh dilihat di blog Becky Customizer.

Ini pula 11 pek catuan makanan tentera milik beberapa buah negara yang terlibat dengan makan malam kebajikan di Kabul, Afghanistan untuk membantu sekolah-sekolah di situ pada tahun 2014. Ia telah dikumpul oleh The Guardian.

LIKE dan FOLLOW Vocket di Facebook serta Instagram


Pek Ikon Ini Ditawarkan Khas Buat Peminat Nike Air Max Yang Menggunakan iOS14

Sejak kemas kini iOS 14 membolehkan para pengguna mengubah suai icon yang tersedia, dapat dilihat kreativiti orang ramai khususnya pereka ikon menghasilkan seleksi ikon yang menarik.

Terbaharu, seorang pereka ikon berjaya mencipta kelainan selepas berjaya menghasilkan sebuah pek ikon khusus buat para sneakerhead. Mengambil inspirasi daripada Nike Air Max, kini para pengguna berpeluang mengubah ikon sedia ada mengikut warna kasut Nike Air Max.

Nike Air Max 90 iOS Icon Pack ini sedia untuk dimuat turun dengan harga $19 (RM78.82). Para pengguna yang boleh mendapatkannya dengan klik di sini. Tatacara penggunaan untuk mengaplikasikan icon pack ini turut dikongsikan di laman rasmi Jeremy Booth.

Ketahui juga bagaimana Casey Neistat ‘kikis’ duit Nike sebanyak RM300,000 untuk pusing satu dunia.

Bagaimana Casey Neistat ‘Kikis’ Duit Nike Sebanyak RM300,000 Untuk Pusing Dunia Hasilkan Iklan Hebat Ini

Mengapa Neymar Sanggup Tinggalkan Nike Untuk Jadi Duta Baharu Puma


‘Pekan Hantu’ Yang Tenggelam Sejak 1994 Bakal Dibuka Semula Untuk Pelancongan

Sebagai salah satu negara Eropah yang paling terkesan akibat COVID-19, kerajaan Itali akan membuka semula ‘Pekan Hantu’ Fabbriche di Careggine di Tuscany sebagai salah satu usaha untuk menarik pelancong ke wilayah tersebut.

Pekan yang wujud pada kurun ke-12 ini telah berada di bawah air sejak 26 tahun yang lalu akan kembali disinari matahari tidak lam lagi. Perkampungan Fabbriche di Careggine ini telah ditenggelami air pada 1946 untuk memberi laluan kepada empangan hidroelektrik untuk tasik Vagli, berdasarkan info daripada badan pelancongan Itali.

The village of Fabbriche di Careggine was founded in the 13th century by a colony of blacksmiths. It resides under the waters of the artificial lake of Vagli and emerges when the lake is cleaned for maintenance work. It has not been seen since 1994. #Italy #history pic.twitter.com/w1mPFuKT0v

Menariknya, struktur bangunan di pekan ini seperti rumah, kubur, jambatan dan gereja masih dalam keadaan baik walaupun terendam lama di tasik Vagli.

Selepas 1946, hanya 4 kali pekan ini muncul semula; 1958, 1974, 1983 dan 1994 untuk tujuan maintenance  empangan tersebut. Pekan ini dijangka akan dibuka tahun hadapan dan bakal dijadikan tarikan pelancongan kerana ramai yang sangat berminat untuk melihat pekan ini secara dekat.

Inspired or not, the parallels of Village of Fabbriche di Careggine in Italy with #DarkSouls New Londo Ruins are astonishing. Miyazaki said in the Design Works French Mont Saint-Michel informed the architecture, but this seems to be much closer actually. Check it out: pic.twitter.com/34EcBeU177

Salah satu lokasi dalam permainan video Dark Souls dikatakan menjadikan pekan ini sebagai sumber rujukan. Jika diberi kesempatan untuk travel, adakah lokasi seperti ini akan berada dalam checklist anda?

Sebelum ini, lantai jubin tamadun Rom Kuno telah ditemui tertanam sejak beratus tahun yang lalu dan masih dalam keadaan baik. Baca tentangnya lagi pada pautan di bawah.

Lantai Jubin Tamadun Rom Kuno Ditemui, Masih Cantik Walau Tertimbus Beratus Tahun

Jepun Mungkin Bayar Separuh Kos ‘Travel’ Anda Demi Naikkan Kembali Bilangan Pelancong


Bagaimana Kerjaya ‘Conteng Dinding’ Bawa Pemuda Ini Terbang Ke Hong Kong

Seni contengan dinding atau lebih dikenali sebagai grafiti mungkin dipandang masyarakat sebagai vandalisma serta mecacatkan pandangan. Tetapi jika ianya dilakukan pada saluran dan lukisan yang betul, ianya akan jadi satu seni yang menceriakan sesuatu dinding.

Mungkin ramai yang masih belum kenal artis grafiti Abdulrashade atau lebih dikenali sebagai Acit. Acit sudah mula aktif melukis grafiti sejak 2007 dengan dinding di sepanjang Sungai Klang, Pasar Seni menjadi kanvas beliau. Acit sebelum ini bekerja di sebuah syarikat animasi sebagai pereka grafik sebelum berhenti untuk menumpukan secara serius ke dalam bidang grafiti ini.

Sebelum ini Acit tidak begitu yakin dengan kerjaya pelukis grafiti sepenuh masa. Tetapi keputusan yang dibuat nyata berbaloi kerana beliau sudah pun ke Dubai dan Hong Kong untuk melukis bangunan di sana. Acit yakin yang beliau mampu beri kepakaran yang orang lain tidak ada.

HKWALLS adalah projek lukisan grafiti Acit di Hong Kong. Beliau adalah wakil Malaysia dari 38 artis yang mengambil bahagian dalam projek HKWALLS ini. Acit memilih burung bangau sebagai subjeknya kerana bangau menurut mitologi Cina melambangkan keabadian dalam pada masa yang sama Acit memasukkan elemen budaya Melayu dengan bersandarkan lagu Bangau Oh Bangau. Acit juga turut merakam video time-lapse progress beliau melukis dari mula sehingga habis.

Dubai pula merupakan destinasi luar negara pertama buat Acit selepas bergelar pelukis grafiti sepenuh masa. Acit ke Dubai bersama 7 grafiti artis Malaysia yang lain untuk melukis 24 bangunan di sana. Lukisan mural yang beliau perlu lukis bukan kecil. Tetapi besar yang meliputi satu bangunan. Acit melukis dua mural di mana setiap satu lukisannya setinggi 15 meter! Jadi anda dapat bayangkan betapa besarnya lukisan yang Acit lukis.

Wool balls 15m x 28m Acrylic spray paint & exterior paint Al-Karama, Dubai, UAE . All design & project by Al-Wasl Manage by Dubai.Graffiti . Visit fb:abdulrashade for more photos . For any inquiries/future collaboration. Email me at [email protected] Cheers! #abdulrashade #grafflife #dubaiwalls #dubai #graffiti #karama #dubaigraffiti #montanacolors #grafffunk #graffuturism #artworks #drawing #illustration

A post shared by Acit Raman Abdullah (@abdulrashade) on Jul 28, 2016 at 4:12am PDT

Alnnamr al'abyad : white tiger 15mx13m Acrylic sray paint Al-Karama, Dubai, UAE . All design & project by Al-Wasl Manage by Dubai.Graffiti . Visit fb:abdulrashade for more photos . For any inquiries/future collaboration. Email me at [email protected] Cheers! #abdulrashade #grafflife #dubaiwalls #dubai #graffiti #karama #dubaigraffiti #mydubai #montanacolors #mtn94 #grafffunk #graffuturism #artworks #drawing #tiger #illustration #animal #face #streetart #mural #instagraffiti

A post shared by Acit Raman Abdullah (@abdulrashade) on Jul 26, 2016 at 4:49am PDT

“Harapan aku, aku nak masyarakat Malaysia boleh terima seni grafiti ini. Grafiti bukan sekadar conteng kosong dan ini juga salah satu kerjaya baru. Grafiti sekarang bawa nama Malaysia ke peringkat antarabangsa. Bukan saja melalui bakat malahan corak budaya yg dilukis bersama,” kata Acit.

Kalau anda mahu lihat karya-karya lain Acit boleh ikuti beliau di sini. Ianya satu perkembangan yang positif untuk artis Malaysia kerana orang luar mula acknowledge kehebatan karya artis tempatan. Semoga masyarakat Malaysia akan lebih menghargai karya-karya artis tempatan selepas ini. Kalau orang luar boleh, kenapa kita tak boleh kan? Selamat maju jaya Acit!


Pekebun Kecewa Dengan Kenyataan ‘Bangga’ JPNP Tebang 15,000 Pokok Durian Musang King

Satu kenyataan oleh presiden Musang King Alliance (SAMKA), Wilson Chang pada 11 Julai 2021 telah dimuat naik semalam di mana mereka kecewa dan tidak setuju dengan kenyataan yang pada mereka ada unsur bangga.

Ia berikutan kenyataan yang dikeluarkan Berita Harian semalam di mana Ketua Penolong Pengarah (Penguat kuasa), Jabatan Perhutanan Negeri Pahang (JPNP) Nor Azirim Ahmad berkata, ia pencapaian di luar jangkaan pihaknya yang memulakan Op Pamah pada 3 Julai lalu.

JPNP dalam kenyataan tersebut berkata telah memusnahkan 15,000 pokok durian Musang King yang ditanam secara haram di Hutan Simpanan batu Talam dalam masa 9 hari. Bagi Wilson, kenyataan tersebut adalah satu kenyataan yang ada unsur bangga.

Wilson mengecam tindakan tidak berhati perut itu kerana buat hidup para pekebun sengsara ketika musim pandemik ini. Beliau berkata dalam hanya beberapa minit, pokok yang dibela, ditanam dan dijaga dengan penuh cermat selamat lebih 20 tahun habis begitu sahaja dalam masa 9 hari.

Tindakan JPNP ‘menyucikan’ 250 ekar tanah tersebut dalam masa beberapa hari dilihat akan memberi kesan kepada alam sekitar. Di mata JPNP, 15,000 pokok durian ini hanyalah nombor tetapi bagi pekebun dan keluarga, ini adalah sumber pendapatan mereka yang terjejas teruk kerana pandemik COVID-19.

Tetapi pihak berkuasa JPNP yang kejam ibarat menolak para pekebun ‘ke hujung tebing’, meninggalkan mereka dalam keadaan tergantung.

Lebih 100 kakitangan JPNP menyertai operasi Op Pamah dan diarah untuk membantu melancarkan aktiviti menebang.

Nor Azirim berkata, kerjasama erat secara berpasukan antara kakitangan JPNP dengan Unit Penguat Kuasa Negeri Pahang (UPNP) turut menjadi faktor kelancaran Op Pamah yang diadakan. Katanya, tugas seterusnya ialah membersihkan tapak untuk kerja menanam pokok hutan dalam hutan simpan terbabit.

Difahamkan para pekebun terbabit telah menceroboh bertahun yang lalu menanam tanaman durian Musang King secara haram di kawasan seluas kira-kira 101 hektar.

“Aktiviti menanam pokok hutan perlu dilakukan segera secara berperingkat, lebih 20,000 pokok hutan perlu ditanam. Pejabat Pembangunan Hutan Pahang Barat, Rotan Tunggal, di sini bertanggungjawab sepenuhnya menanam pokok yang turut dibantu kakitangan daerah lain,” katanya.

Ini beberapa artikel lain berkaitan kontroversi durian Musang King di Pahang. Baca lagi pada pautan di bawah.

Polis Tahan 18 Pekebun Durian Musang King Cetus Provokasi Melampau Ketika Operasi

Rentas Negeri Dan Cetuskan Provokasi, Polis Buka Siasatan Terhadap YB Ronnie Liu


Pekedai Perdayakan Pelancong Vietnam Telah Dikenakan Cukup-Cukup Oleh Netizen Singapura

Seorang pelancong Vietnam telah melutut di depan pekedai untuk merayu duitnya dipulangkan kembali selepas dia diperdaya oleh pekedai ini. Kejadian berlaku di Mobile Air, Sim Lim Square, Singapura.

Dalam tangisan, pelancong ini berkata: “I don’t know. I borrowed (from) my friend, so I want to give (it) back to my friend, you know?”

Video lelaki Vietnam ini melutut dan merayu telah dipadamkan oleh pemuatnaik video di Youtube.

Sebelum kejadian ini berlaku, Mobile Air pernah berkelakuan tidak baik terhadap seorang pelancong China dengan memulangkan SG$1010 dalam bentuk 18kg duit syiling termasuk 1 sen dan 5 sen dan SG$463 wang tunai pada 28 Oktober, baru-baru ini. Mangsa, Miss Zhou menghabiskan masa 4 jam di situ untuk mengira kesemua duit syiling itu. Selesai mengira, pihak bank pula tidak mahu tukarkannya kepada duit kertas.

Semua ini berlaku kerana pembelian Iphone 6 Plus yang dikenakan caj tambahan untuk jaminan oleh pekedai ini.

Kejadian ini telah menimbulkan kemarahan warga Singapura di internet. Malah ia memalukan negara Singapura apabila berlaku pada pelancong yang datang bercuti ke situ.

Pham Van Thoai, warga Vietnam sedang bercuti bersama kekasihnya di Singapura. Dia merupakan seorang pekerja kilang dengan pendapatan SG$200 sebulan di Vietnam. Untuk membeli Iphone 6 Plus buat teman wanitanya sebagai hadiah, dia telah mengumpul berbulan-bulan duit gajinya. Apabila tiba di Singapura, dia dapat tahu ada stok Iphone yang dicarinya ada dijual di Mobile Air, Sim Lim Square, Singapura. Dengan tawaran harga yang menarik dan yakin Singapura adalah tempat yang selamat untuk membeli-belah, dia dengan gembira telah membayar SG$950 untuk harga telefon tersebut.

Kisah buli ini bermula apabila dia fikir urusannya telah selesai dan mahu beredar dari kedai itu.

Tiba-tiba dia dipanggil oleh pekedai kerana urusan masih belum selesai. Pham ditanya sama ada mahu jaminan 1 tahun atau 2 tahun. Pada pandangan Pham ia adalah percuma tetapi sebaliknya berlaku apabila pekedai itu meminta Pham menambah SG$1500 untuk 1 tahun jaminan. Jika Pham tidak bayar wang tambahan itu, Pham tidak boleh bawa balik Iphone 6 Plus walaupun telah membayarnya sebelum itu. Oleh kerana Pham tidak cukup duit, dia telah melutut, merayu dan menangis agar dipulangkan balik wangnya. Pekedai itu hanya memperlekehkan dan mentertawakan dia sahaja.

Pham tidak menguasai bahasa Inggeris dengan baik. Jadi dia tidak membaca borang yang telah dia tandatangani.

Pekedai bersetuju memulangkan SG$600 kepada Pham tetapi kekasihnya bertegas mahu keseluruhan duit yang telah dibayar oleh Pham. Pekedai mengugut untuk menarik balik tawaran refund mereka itu jika pasangan ini memanggil polis. Tidak lama kemudian, polis tiba dan ditunjukkan dengan borang yang telah Pham tandatangani. Pekedai itu menawarkan refund SG$70 pula. Rasa tidak puas hati, Consumers Association of Singapore (CASE) diminta datang dan Pham hanya dipulangkan SG$400 sahaja. Pham ambil duit refund itu kerana dia perlu balik ke Vietnam dalam masa 2 hari ini.

Jover Chew, pemilik kedai telekomunikasi, Mobile Air di Sim Lim Square. — ST PHOTO: AARON ENG

Kejadian-kejadian ini mengundang marah di kalangan warga Singapura. Dengan usaha SMRT Ltd (Feedback), iaitu sebuah Facebook Fanpage, dan netizen Singapura telah bersatu mengajar dan troll balik pemilik dan pekedai Mobile Air tersebut dengan cara yang tidak disangka-sangka!

Ini adalah hasil usaha SMRT Ltd dan netizen Singapura:

Disusuli dengan ini… Oh my! Tauke Mobile Air.

SMRT Ltd (Feedback) juga telah melakukan troll…

Dan pelbagai lagi yang telah diselongkarkan di Facebook Fanpage tersebut.

Ini pula antara respon yang diterima berikutan tindakan SMRT Ltd dan netizen…

Selain SMRT Ltd, seorang usahawan startup teknologi telah memulakan kutipan derma untuk Pham.

Inilah lelaki yang telah memulakan kutipan derma untuk Pham yang menjadi mangsa pekedai di Sim Lim Square. Namanya Mr Gabriel Kang seorang peserta program TheStartup Asia Reality Show dan kini mengusahakan local startup di Singapura.

Mr Gabriel Kang menggunakan laman web Indiegogo untuk membantu Mr Pham Van Thoa telah mendapat sambutan yang menggalakkan dari netizen dengan pengumpulan SG$14,000 (US$11,000) dalam sehari. Sasaran sebenar ialah US$1350 bagi menghadiahkan Iphone 6 dan hadiah buatan tempatan seperti bak kwa, jem kaya dan pek rempah-ratus untuk Pham. Saat ini, duit terkumpul telah mencecah US$12,300.

Dengan duit sebanyak itu pastinya sesiapa tidak akan menolak jika diberi. Tetapi Mr Pham Van Thoa sangat berbeza!

“I lost $550. So I will accept only $550 donated by kind people. Nothing more. I’m grateful for all your kindness but I do not want to take more than what I’ve lost,” Mr Pham memberitahu kepada portal Lianhe Zaobao.

Sumber:
1) Youtube
2) Kes wanita China dibayar dengan duit syiling oleh Mobile Air
3) Pelancong menangis dan melutut di Singapura
4) Facebook Fanpage SMRT Ltd (Feedback)
5) Artikel dan video
6) Kutipan derma di Indiegogo
7) Pemilik Mobile Air, Jover Chew
8) Respon Pham terhadap kutipan derma untuknya


Pekerja Amazon Nekad Protes Di Kediaman Jeff Bezos Demi Gaji Tambahan RM8.30

Sebut mengenai Jeff Bezos pasti orang ramai cukup mengenalinya. Berjaya menjadi manusia terkaya dunia menerusi syarikat Amazon antara yang membuatkan beliau berjaya menjadi idola kepada orang ramai.

Dalam pada itu, di sebalik kekayaannya yang kini mencecah RM850 bilion, beliau nampaknya kurang disenangi ramai khususnya pekerja dan bekas pekerja syarikatnya sendiri.

Difahamkan semuanya bermula apabila beliau menawarkan gaji yang rendah buat para pekerja. Bukan itu sahaja, polisi kerja yang ketat serta tidak dibenarkan rehat dalam tempoh yang panjang antara yang membuatkan para pekerja kurang berpuas hati.

Bukan itu sahaja, para pekerja juga telah dikerah untuk bekerja lebih masa sewaktu lockdown dijalankan di Amerika Syariakat beberapa bulan lalu berikutan jumlah pesanan yang tinggi daripada orang ramai.

Melihatkan desakan yang dibuat para pekerja sebelum ini kurang berhasil, sebuah protes telah dijalankan di hadapan kediaman Jeff Bezos bernilai $165 juta  (~RM685 juta) yang dihadiri oleh bekas pekerja Amazon beserta para aktivis.

Berdasarkan tuntutan yang dibuat, mereka mahukan Amazon membayar gaji minimum $30 (~RM124.50) setiap jam, insuran kesihatan serta memastikan bangunan Amazon menjalankan proses sanitasi dengan kerap. Mereka juga mengharapkan bayaran lebihan $2 (~RM8.50) setiap jam sebagai hazard pay diteruskan sehingga pandemik berakhir.

Difahamkan tuntunan ini dibuat setelah dilaporkan sekitar 20,000 pekerja Amazon telah disahkan positif COVID-19 selepas dikerah untuk bekerja tanpa mengikut SOP yang ditetapkan sewaktu pandemik. Lebih mengejutkan, sekurang-kurangnya 10 pekerja Amazon telah dilaporkan maut disebabkan wabak COVID-19.

Setakat ini, Jeff Bezos masih belum mengeluarkan sebarang kenyataan berikutan protes di hadapan kediamannya baru-baru ini.

Ketahui lebih lanjut mengenai kisah Jeff Bezos yang berjaya menjadi lebih kaya sejak pandemik COVID-19 melanda.

Yang Kaya Makin Kaya, Jeff Bezos Sah Jadi Orang Paling Kaya Di Dunia Dengan Nilai RM850 Bilion

Netizen Kurang Senang Jeff Bezos Bakal Menjadi ‘Trillionaire’ Pertama Dunia


Pekerja Apple Dipecat Selepas Membiarkan Anaknya Memuat Naik Video iPhone X

Sekiranya anda mengikuti sejarah syarikat Apple, pastinya anda mengetahui bagaimana syarikat ini begitu berahsia sebelum mengumumkan produk dikeluarkan kepada umum. Hal ini sudah pastinya untuk memastikan insiden Apple iPhone 4 tidak lagi berlaku.

Terbaru, seorang pekerja Apple yang menguruskan bahagian kejuruteraan iPhone X dipecat setelah membiarkan anak perempuannya memuat naik video di YouTube yang menunjukkan fungsi terbaru iPhone X. Difahamkan beliau berpeluang untuk menggunakan iPhone X dengan lebih awal sebelum dijual kepada umum.

Menurut pekerja Apple yang dipecat, beliau tidak menyangka tindakan beliau membiarkan anaknya memuat naik video iPhone X di YouTube membolehkan karier beliau musnah.

Lebih mengejutkan apabila video yang dimuat naik anaknya telah tersenarai di laman trending YouTube. Berikut merupakan video yang membuatkan karier beliau musnah.

Insiden yang berlaku ini bukan sahaja memberi pengajaran buat mereka yang bekerja di Apple, malah pengajaran untuk kita semua agar lebih peka dengan polisi syarikat anda bekerja.


Pekerja Asing Kongsi Realiti Kehidupan Mereka Beraya Di Perantauan

Sedang kita bersiap dan bergembira dalam menyambut kedatangan Aidilfitri, ada yang tidak pulang berhari raya bersama keluarga tersayang. Dianggarkan lebih 2 juta pekerja asing yang mencari rezeki di Malaysia. Pekerja asing Muslim tetap perlu terus bekerja di bulan Ramadhan. Beberapa orang pekerja asing berkongsi kisah duka mereka setiap kali menjelang hari raya. Mah Sing Group meraikan 600 pekerja asing mereka dengan acara berbuka puasa. Ianya sedikit sebanyak mengembirakan pekerja-pekekerja mereka yang tidak dapat pulang berhari raya bersama keluarga. Kudos Mah Sing Group.


Pekerja Cuti Sakit Selama 15 Tahun Saman IBM Kerana Tidak Memberinya Kenaikan Gaji

Seorang lelaki yang bercuti sakit sejak 2008 bertindak menyaman majikannya kerana gagal memberinya kenaikan gaji, lapor Lad Bible.

Ian Clifford yang bekerja di syarikat gergasi teknologi IBM tidak dapat hadir ke kerja sejak 15 tahun yang lalu.

Dia mula bercuti sakit pada September 2008 dan situasi kesihatannya kekal sama sehinggalah 2013 di mana dia merungut bahawa dia tidak menerima sebarang kenaikan gaji dalam tempoh lima tahun yang lalu.

Sebelum ini, IBM dan Clifford mencapai ‘perjanjian kompromi’ di mana dia dimasukkan ke dalam pelan kesihatan syarikat bagi mengelak daripada dipecat.

Akibatnya, dia kekal sebagai pekerja dengan ‘tiada tanggungjawab untuk bekerja’.

Di bawah syarat pelan kesihatan syarikat, pekerja mempunyai hak untuk memperoleh tiga perempat daripada pendapatan yang dipersetujui mereka, Clifford telah menerima bayaran tahunan sebanyak £54,028 dan akan terus menerima bayaran tahunan sehingga dia berumur 65 tahun.

Bagaimanapun, Clifford menyaman majikannya kerana dia tidak berpuas hati bahawa jumlah itu tidak meningkat dalam dekad yang lalu, ditambah pula dengan keadaan inflasi yang semakin memburuk.

Pada Februari 2022, dia membawa IBM ke mahkamah tribunal atas dakwaan diskriminasi kesihatan, dengan dakwaan masalah kenaikan gaji.

Clifford mendakwa dia telah dilayan dengan tidak adil kerana dia tidak menerima kenaikan gaji sejak 2013.

Bagaimanapun dakwaan beliau ditolak oleh mahkamah tribunal dengan alasan bahawa pihak IBM telah memberi beliau ‘faedah yang besar’ dan menerima ‘layanan yang baik’.


Pekerja Facebook Dan Google Dibenarkan ‘Work From Home’ Sehingga 2021

Sejak pandemik COVID-19 mulai menyerang, dapat dilihat kebanyakan syarikat dalam dan luar negara sudah mula membiasakan dengan budaya work from home dimana para pekerja dibenarkan untuk menjalankan tugas di rumah masing-masing. Situasi yang sama turut berlaku di syarikat besar seperti Google dan Facebook.

Terbaharu, melihatkan keadaan COVID-19 di Amerika Syarikat yang serius, Google dan Facebook dilaporkan sedia membenarkan para pekerja work from home sebelum kembali ke bertugas di pejabat seperti kebiasaan seawal 2021. Difahamkan cuma 10-15% pekerja bakal bertugas di pejabat manakala selebihnya masih lagi dibenarkan bertugas di rumah masing-masing.

Menurut CEO Mark Zuckerberg, 95% pekerja sepenuh masa Facebook kini dibenarkan untuk bekerja dari rumah. Tambahnya lagi, keselamatan para pekerjanya antara yang dititikberatkan sekaligus tidak mahu para pekerja berkumpul di pejabat yang mampu meningkatkan risiko penyebaran wabak COVID-19.

Dalam usaha meringankan beban para pekerja berikutan kehadiran wabak COVID-19, Facebook turut menawarkan bonus $1,000 (RM4,334) buat setiap pekerja sepenuh masa mereka.

Menariknya mengenai Facebook, meskipun terkesan dengan kehadiran pandemik COVID-19, Facebook yang kini mempunyai 48,000 pekerja sepenuh masa dijangka akan menambah lagi 10,000 pekerja menjelang akhir 2020.

Kami kongsikan juga beberapa artikel berkaitan dengan Facebook dan Google. Klik pautan di bawah untuk bacaan lanjut.

Facebook Perkenalkan Messenger Rooms Untuk Bersaing Dengan Aplikasi Zoom

Google Haramkan Para Pekerja Daripada Menggunakan Zoom


Pekerja Indo Sambut Jokowi Di ‘Little Jakarta’ Chow Kit Dengan Nyanyian Lagu Kebangsaan Indonesia

Presiden Indonesia, Joko Widodo atau lebih dikenali sebagai Jokowi memulakan lawatannya ke Malaysia. Apa yang menariknya kali ini, jadual lawatan Jokowi bersama dengan Perdana Menteri Malaysia, Datuk Seri Anwar Ibrahim adalah melawat ke tempat-tempat yang menjadi tumpuan rakyat Indonesia mencari rezeki.

Antara kawasan-kawasan tersebut adalah Kampung Baharu dan Chow Kit yang sudah menjadi tempat persinggahan untuk rakyat Indonesia hadir bekerja apabila sampai ke Malaysia. Kawasan ini juga terkenal dikalangan rakyat Malaysia kerana selalu dipenuhi dengan warga asing dari pelbagai negara.

Dalam satu video klip yang tular dan dimuat naik oleh Buletin FM, lagu kebangsaan Indonesia bergema dan dinyanyikan oleh kebanyakan rakyat Indonesia yang bekerja di Pasar Raja Bot, Chow Kit. Kelihatan sebahagian daripada mereka mendabik dada sambil menyanyikan lagu tersebut, sebahagian lagi memperlihatkan raut wajah terharu.

Selain itu, Harian Metro pula melaporkan bahawa laungan nama Jokowi turut bergema ketika Presiden Repuklik itu sampai ke perkarangan pasar tersebut. Menurut laporan itu ketibaan Jokowi dan Anwar pada kira-kira 12.30 tengah hari disambut dengan laungan ‘bapa jokowi’ oleh pekerja Indonesia di sana.

Seorng peniaga di Pasar Chow Kit yang ingin dikenali sebagai Asri, 39, berkata beliau sebagai anak kelahiran Indonesia berasa gembira dan bangga dengan kehadiran Jokowi di pasar berkenaan dan menyifatkan Presiden Indonesia itu sebagai mesra rakyat.

“Bukan mudah untuk berjumpa dengan Bapak Jokowi tetapi saya bersyukur kerana rezeki saya dapat berjumpa dengannya secara fizikal walaupun dari jauh sahaja,” katanya kepada Harian Metro yang menyebut bahawa kawasan tersebut kini sudah dikenali sebagai ‘Little Jakarta’ kerana didominasi oleh rakyat Indonesia yang bekerja dan tinggal di sana.

Untuk rekod, kali terakhir Jokowi mengadakan lawatan rasmi ke Malaysia adalah pada Ogos 2019, selepas dilantik semula bagi penggal kedua menerusi Pilihan Raya Presiden pada 17 April 2019.

Pada 2022, Indonesia merupakan rakan dagangan keenam terbesar Malaysia dan kedua terbesar ASEAN dengan jumlah dagangan sebanyak RM130.14 bilion (US$29.55 bilion) iaitu peningkatan sebanyak 36.5 peratus berbanding RM95.31 bilion (US$22.98 bilion) pada tahun sebelumnya.


Pekerja Kilang Foxconn Sahkan Projek Pembuatan iPhone ‘Klon’ Bernilai RM173.4 Juta

Sebut mengenai Apple pastinya orang ramai cukup tahu dengan polisi syarikat ini yang menawarkan barangan elektronik berkualiti tinggi buat para pengguna. Walau bagaimanapun, syarikat ini juga nampaknya tidak terlepas daripada tindakan pihak ketiga yang cuba menghasilkan iPhone dengan komponen yang tidak diluluskan pihak kilang.

Untuk pengetahuan, iPhone sejak beberapa tahun terakhir ini sangat mementingkan para penggunannya untuk menggunakan komponen dan bateri yang original bagi memastikan prestasi yang sempurna.

Penggunaan komponen tanpa kelulusan pihak kilang ini ternyata mengejutkan ramai apabila software iPhone dikatakan gagal untuk mengesannya berikutan sangat mirip dengan original. Lebih mengejutkan, projek penghasilkan iPhone ‘klon’ atau dengan komponen reject ini sudah berlarutan selama tiga tahun dan berjumlah NTD1.3 bilion (~RM173.4 juta).

Menurut Taiwan News, terdapat pihak ketiga yang bekerjasama dengan pihak pengurusan Foxconn bagi membenarkan komponen yang tidak diluluskan kilang ini dikeluarkan serta dipasang pada iPhone.

Projek yang berlarutan selama tiga tahun dan bernilai ratusan juta ini akkhirnya diketahui Apple dan Tim Cook dan kini sedang dalam siasatan. Kes ini tenyata mengejutkan ramai memandangkan Foxconn merupakan sebuah kilang di China yang mempunyai sekuriti yang ketat.

Oleh yang demikian, para pengguna diminta untuk lebih berhati-hati sebelum mendapatkan iPhone dan dinasihatkan untuk mendapatkannya daripada pihak penjualan Apple yang sah bagi mengelakkan daripada sebarang kejadian yang tidak diingini.

Ketahui lebih lanjut bagaimana kilang Foxconn berjaya berkembang menguasai industri elektronik dunia. Turut dikongsikan, pelan Apple yang memilih untuk membuka kilang di India.

Bagaimana Foxconn Berkembang Bagi Menguasai Industri Elektronik Dunia

Selepas China, Apple Memilih India Sebagai Kilang Pemasangan iPhone


Pekerja Kilang Tenusu Ini Kantoi Mandi ‘Susu’ Selepas Rakan Muat Naik Video Di TikTok

Terbaharu, sebuah kilang tenusu di Turki diarah tutup selepas penularan video pekerjanya yang tidak ‘beretika’ mandi dalam susu. Menerusi video yang tular itu, seorang lelaki duduk di dalam satu tab berisi susu dan menggunakan cawan untuk menyiram kepalanya.

Menurut laporan, pelaku tersebut dikenali sebagai Emre Sayar dan perbuatannya dirakam rakannya, Ugur Turgut lalu video itu dimuat naik di TikTok. Lantaran itu, kedua-dua individu tersebut telah ditahan polis.

Bir süt fabrikasında çekilen ve Tiktok'ta paylaşılan 'süt banyosu' videosu.

Fabrikanın 'Konya'da olduğu' iddia ediliyor. pic.twitter.com/erkXhlX0yM

— Neden TT oldu? (@nedenttoldu) November 5, 2020

Mendapat perhatian dan mengundang kerisauan warganet, pihak kilang mengesahkan bahawa pekerja tersebut bukan mandi dalam susu tetapi ia sebenarnya adalah campuran air dan cecair pembersih.

Malah, pihak kilang melabelkan perkara tersebut bertujuan untuk mencemarkan nama baik syarikat dan pekerja tersebut telah diberhentikan kerja. Kini, siasatan dijalankan terhadap syarikat terbabit dan kilang terpaksa ditutup selain didenda kerana didakwa beroperasi di bawah keadaan yang membahayakan kesihatan manusia.

Sementara itu, kami kongsikan beberapa artikel ‘trending’ di The Vocket pada pautan di bawah.

Racun TikTok Kembali, 10 Barangan ‘Must Buy’ Yang Berbaloi Anda Miliki Sempena Jualan 11.11

Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen

“Bertongkat Itu Sunnah Nabi” – Niat Suhaimi Saad Untuk Bertongkat Kini Tercapai


ACRONYM x ASUS ROG ZEPHYRUS G14 Dibuka Untuk Tempahan Pada Harga RM11,299

ASUS baru-baru ini telah mengumumkan kerjasama dengan jenama fesyen ACRONYM yang terkenal dalam dunia dalam techwear untuk menghasilkan ROG Zephyrus G14 edisi khas.

Secara rasmi dipanggil ROG Zephyrus G14 ACRNM RMT01, ASUS berkata komputer riba ini mempunyai rekaan futuristik yang selama ini menjadi tema untuk penghasilan pakaian oleh ACRONYM.

ACRONYM ditubuhkan pada tahun 1994 oleh Errolson Hugh. Rekaan pakaiannya yang sentiasa unik membolehkan beliau berkolaborasi bersama nama besar dalam dunia fesyen antaranya Nike dan Stone Island. Errolson turut berkolaborasi bersama Hideo Kojima untuk permainan video Death Stranding, di mana beliau turut mereka pakaian untuk watak utama dalam permainan video tersebut.

Secara dasarnya, isi dalam komputer riba ini tetap ROG Zephyrus G14 tetapi dengan rekaan luaran yang lebih unik hasil sentuhan ACRONYM. Ia akan hadir dengan sistem AMD Ryzen 9 4900HS CPU, 32GB DDR4 RAM, NVIDIA GeForce RTX 2060 Max-Q GPU, 1TB NVMe SSD, dan a 14-inch WQHD (2560 x 1440) dengan paparan 60Hz refresh rate.

Paling unik adalah penggunaan simbol serta warna pada papan kekunci yang memberi feel futuristik untuk komputer riba ini.

ASUS ROG Zephyrus G14, ACRNM RMT01 akan mula berada di pasaran October ini dan anda boleh buat pesanan awal di laman khas ROG x ACRONYM di sini  pada harga pasaran RM11,299.

Anda juga akan dibekalkan dengan casing khas yang dihasilkan oleh ACRONYM. Sekiranya anda seorang yang mementingkan gaya dan juga performance, ini untuk anda.

Ini pula beberapa artikel lain berkaitan produk terkini ASUS di pasaran. Klik pada pautan di bawah.

ASUS Perkenalkan VivoBook 14 A413, Komputer Riba Kompak Pada Harga RM2,899

ASUS ROG Phone 3, Telefon Pintar Serba Lengkap Buat Para ‘Gamer’

ASUS ZenBook 13 & 14, Ultrabook Serba Lengkap Buat Anda Yang Kerap ‘On The Go’


Pekerja ‘Offshore’ Ini Kongsi Pengalaman Disahkan Positif COVID-19 Selepas Dua Kali Ujian

Perkongsian oleh seorang pekerja offshore, Dentonel Misa ini di laman Facebook miliknya pasti akan membuatkan kita lebih berhati-hati menghadapi penularan wabak COVID-19 ketika ini.

Melalui kirimannya itu, dia yang kini dirawat di Hospital Tumpat, Kelantan menjelaskan beliau sendiri tidak mengetahui dimana dia dijangkiti penyakit berbahaya itu dan hanya disahkan postif selepas dua kali menjalani ujian pengesanan.

“Tuan-tuan dan puan-puan, virus COVID-19 itu macam cinta. Cinta buta.

“Dia tidak mengenal siapa, sesiapa sahaja boleh kena jika dipandang ringan.

“Macam kes saya, saya sendiri pun tidak tahu dimana saya dijangkiti,boleh jadi di lapangan terbang, dalam penerbangan, di hotel atau dari mana-mana,” katanya.

Bercerita lanjut mengenai perjalannya dijangkiti wabak itu, Dentonel berkata dia mula mengalami gejala demam pada awal bulan ini terus ke Hospital KPJ Kota Bharu untuk mendapatkan rawatan.

“Tapi malangnya masa tu Kota Bharu belum ada kit ujian dan kriteria saya tidak memenuhi syarat utk di uji- salah satunya adalah saya tidak pernah ke luar negara yang terjebak.

Mengakui sedikit kecewa dengan perkara itu, beliau kemudiannya kembali ke rig pada 5 Mac dengan berbekalkan panadol dan antibiotik untuk seminggu.

Bagaimanapun, sesampainya di sana beliau sekali lagi mengalami demam panas dan mula mengalami batuk kering dan tidak berhingus hanya dua hari selepas kembali ke rig.

Menyedari keadaan dirinya makin parah, Dentonel kemudiannya mendapatkan rawatan dari Rig Medic yang bertugas ketika itu.

“Pada 9 Mac, saya kehabisan ubat dan antibiotik.

“Tapi badan semakin lemah, bernafas semakin sukar, badan sejuk sehinggakan saya terpaksa tidur di dalam tandas klinik pada malam 8 haribulan (disitu saja tempat yang tiada penghawa dingin),” katanya.

Kemudian pada hari yang sama, petugas kesihatan di rig akhirnya memutuskan untuk menghantar beliau kembali ke darat menggunakan helikopter bagi mendapatkan rawatan lanjut.

“Sampai sahaja helikopter di darat, saya terus dimasukkan ke wad Hospital Raja Perempuan Zainab II, Kota Bharu selama empat hari.

“Dirawat di wad biasa dan didiagnosis jangkitan kuman di paru-paru.

Dia bagaimanapun pada ketika itu masih belum diuji COVID-19 kerana tidak menurut kriteria mereka yang berisiko untuk dijangkiti dan dibenarkan pulang.

“Oleh yang demikian saya telah berbincang dgn Rig Manager dan pada hari yang sama telah pergi ke hospital swasta untuk pemeriksaan.

“Keputusan ujian pertama adalah negatif dan saya diminta untuk membuat ujian kali kedua pada 17 Mac untuk pengesahan dan keputusan ujian kedua adalah positif,” jelasnya.

Beliau yang kini masih mendapatkan rawatan di Hospital Tumpat bagaimanapun memberitahu sudah berada dalam keadaan stabil dan sudah melepasi fasa kritikal menurutnya.

“Seperti yang telah saya katakan awal tadi, ya sekarang saya sedang dikuarantin di Hospital Tumpat sehingga ujian seterusnya pada Rabu depan.

“Jangan risau jangan panik, saya baik-baik saja, kesihatan boleh dikatakan 99% sihat, cuma virus masih ada di dalam badan,” kongsi beliau kepada di Facebook.

Malah dia juga berkata akan melakukan kuarantin secara bersendirian selepas dibenarkan keluar dari hospital dan pulang ke kampung halamannya di Miri nanti bagi mengelakkan keluarga dan orang terdekat dijangkiti virus tersebut.

“So selepas balik nanti, memang saya bercadang untuk camping di luar selama seminggu untuk extra quarantine dari keluarga.

“Camping gear fullset and ready to go..tiada masalah,” kongsinya.

Dia pada masa turut sempat menitipkan pesanan buat masyarakat di luar sana dalam menghadapi penularan wabak COVID-19 ketika ini.

“Nasihat saya pada rakan-rakan, 1) elakkan aktiviti yang boleh membuatkan anda demam (fikirlah sendiri), biarlah anda kekal sihat dalam tempoh mengekang COVID-19 ini, 2) Jangan sebar berita yang tidak sahih, ini akan bikin panik dan boleh jadi bodoh secara tidak terkawal (ini pun tiada ubat), 3) Dengar nasihat kerajaan dan pihak berkuasa, 4) Jangan balik kampung atau rumah panjai,” kongsinya di kiriman Facebook itu.

Dengan bilangan kes terkumpul yang makin meningkat setiap hari, wabak COVID-19 kini diihat berisiko untuk dijangkiti oleh sesiapa sahaja tanpa mengira siapa mereka.

Jika sebelum ini, mereka yang mempunyai sejarah perjalanan ke luar negara dan mempunyai kontak rapat dengan pesakit sahaja yang berisiko tinggi untuk dijangkiti.

Namun perkongsian oleh beliau ini sudah pasti akan membuatkan kita lebih memahami langkah pencegahan yang telah dilakukan oleh pihak kerajaan terutamanya berkaitan Perintah Kawalan Pergerakan yang kini berkuatkuasa sehingga hujung bulan ini.

Dengan bilangan pesakit makin bertambah setiap hari, meminimakan pergerakan dan sentiasa berada di rumah adalah langkah yang boleh menghindarkan kita daripada dijangkiti wabak COVID-19 yang kini sudahpun mencatat kematian di negara kita.

Ini kerana jika dilihat pada sejarah yang dilalui oleh Dentonel, beliau sendiri tidak pasti dimana lokasi dia telah dijangkiti wabak tersebut dan terpaksa melalui dua kali ujian sebelum disahkan positif COVID-19.

Baca perkongsian kami sebelum ini mengenai COVID-19 di dalam dan luar negara. Klik pautan di bawah untuk membaca.

PM Rayu Rakyat Malaysia ‘Stay At Home’ Untuk Putuskan Rantaian COVID-19

Berbekalkan Semangat Yang Tinggi, Wanita Hamil 3 Bulan Ini Kongsi Pengalaman Bebas COVID-19

Enam Zon Merah COVID-19 Yang Anda Perlu Tahu


Pekerja Pejabat Di Kawasan PKPB Perlu Bekerja Di Rumah

Sejak bermulanya bulan ini, kes COVID-19 di Malaysia telah menunjukkan peningkatan yang mendadak melibatkan beberapa buah negeri melibatkan Putrajaya, Selangor, Kuala Lumpur, Sabah dan Labuan.

Sehubungan dengan itu, menerusi mesyuarat Majlis Keselamatan Negara (MKN) yang berlangsung, Menteri Kanan (Keselamatan), Datuk Seri Ismail Sabri Yaakob, memaklumkan pihak kerajaan sedia membenarkan kira-kira sejuta pekerja peringkat pengurusan di sektor awam dan swasta di kawasan PKPB bekerja di rumah.

Menurut Datuk Seri Ismail Sabri, sektor industri yang akan terbabit untuk bekerja di rumah akan diumumkan oleh Kementerian Perdagangan Antarabangsa dan Industri (MITI), tidak lama lagi.

Dalam pada itu, kumpulan pekerja yang perlu hadir ke pejabat antaranya mereka yang terbabit dalam urusan kewangan dan pembayaran, penguatkuasaan dan kebajikan perlu melakukan ujian saringan yang akan ditanggung oleh Pertubuhan Keselamatan Sosial (PERKESO). Syarikat yang terbabit dengan arahan itu mesti mengeluarkan surat kepada para pekerja.

Arahan yang dikeluarkan ini bakal berkuat kuasa selama lima hari bermula 22 Oktober iaitu pada hari Khamis sehingga 27 Oktober setakat ini. Sekiranya terdapat arahan terbaru melibatkan tempoh lanjutan PKPB, maka para pekerja bakal turut dibenarkan work from home sehingga PKPB tamat.

Tular pada hari ini apabila PDRM mengesahkan Addy Kanna dan Leong Yeong tidak terlibat dengan Macau Scam seperti yang disyaki ramai.

PDRM Sahkan Addy Kanna dan Leong Yeong Tidak Terlibat Dengan Macau Scam

PKPB Bakal Dilaksanakan Di Seluruh Selangor, Kuala Lumpur Dan Putrajaya Mulai 14 Oktober


Pekerja Petronas Ditawarkan VSS 1 April

Kira-kira 1,000 kakitangan Petroliam Nasional Bhd. (Petronas) yang terlibat dalam penstrukturan semula syarikat itu dijangka ditawarkan Skim Pemberhentian Sukarela (VSS) sebelum 1 April ini.

Difahamkan, surat pekeliling mengenai pengumuman itu telah dikeluarkan kepada kakitangan syarikat petroleum itu menerusi e-mel, hari ini.

Pemberian VSS tersebut, dipercayai mampu mengurangkan kira-kira 10 peratus perbelanjaan operasi (opex) selain berdepan dengan isu kejatuhan harga minyak di pasaran antarabangsa.

Difahamkan, Petronas juga sedang mengkaji untuk tidak menyambung perkhidmatan kakitangan kontrak di luar tugasan kritikal.

Bagaimanapun, kakitangan bahagian teknikal termasuk bukan eksekutif tidak terlibat dalam penstrukturan itu.

BACA: Petronas Potong Belanja RM50 Bilion Dalam 4 Tahun


Pekerja Restoran Daun Pisang Terkenal Dakwa Kena Penderaan Seks, Dipukul Malah Ada Dibakar

Dakwaan dianiya, ditindas termasuk dipukul oleh seorang bekas pekerja restoran daun pisang terkenal telah mendapat fokus media di India dan Kementerian Sumber Manusia di sini.  Pekerja yang dikenali sebagai Velayuthan mendakwa bahawa dirinya dan rakan sekerja telah menerima layanan kejam dari bekas majikan termasuk disimbah petrol dan dibakar.

Memetik laporan berita Free Malaysia Today, dia yang menceritakan pengalaman ngeri ketika bekerja di restoran berkenaan kepada saluran YouTube Behindwoods Air memberitahu orang ramai bahawa beliau menyaksikan sendiri bagaimana rakan sekerjanya yang dibakar dengan petrol kerana mengungut untuk membongkarkan kes pencabulan seksual oleh majikan ke atas pekerja restoran. Mangsa malah dipaksa berbohong ketika dibawa ke klinik bahawa kecederaan itu disebabkan letupan gas silinder di restoran.

Pendedahan ini telah mendapat fokus daripada Menteri Sumber Manusia, M Saravanan. Ketika ditemubual oleh program yang sama, beliau memberitahu bahawa pihak berkuasa telah menyerbu restoran itu dan menahan seorang individu untuk tujuan siasatan. Saravanan turut menyatakan bahawa pihak polis kini sedang menjalankan siasatan atas dakwaan yang melibatkan aspek jenayah manakala majikan yang didapati melanggar undang-undang buruh boleh didakwa di mahkamah.

Velayuthan adalah seorang lelaki dari Pudukkottai, Tamil Nadu. Beliau tiba di Malaysia pada 2018 dengan harapan untuk bekerja sebagai tukang kayu. Tetapi apabila diyakinkan oleh seorang ejen untuk bekerja di restoran berkenaan buat sementara waktu, dia bersetuju. Selama bekerja di sana, beliau mendakwa bahawa tidak pernah menerima gaji secara langsung daripada majikan. Beliau turut memberitahu bahawa mereka dipaksa bekerja dari 5 pagi hingga tengah malam setiap hari. Jika ada daripada mereka yang enggan berbuat demikian, mereka diugut akan dipukul atau dibunuh.

Setelah tidak berpuas hati dengan layanan buruk ketika bekerja di restoran daun pisang terbabit. Velayuthan kemudiannya melarikan diri dan bekerja di sebuah ladang, tetapi nasib yang sama menimpanya apabila tidak dibayar gaji selama bekerja di sana. Beliau kemudiannya berhijrah ke tapak binaan di Seremban dan disana Velayuthan hanya menerima gaji sebanyak RM1,000 untuk kerja selama enam bulan.

Pengalaman sedih dan kecewa ketika bekerja di Malaysia akhirnya ditamatkan pada 30 Mei apabila beliau berjaya kembali ke India. Sebelum pulang, Velayuthan telah melancarkan kempen media sosial bagi memohon bantuan dari rakyat India bagi membiayai kos penerbangan pulang dari Malaysia ke India.

‘Modern slavery’ di Malaysia, majikan lapor pekerja asing ke Jabatang Imigresen untuk elak bayar gaji. Klik pautan di bawah untuk membaca.

‘Moden Slavery’ Di Malaysia, Majikan Lapor Pekerja Asing Ke Jabatan Imigresen Untuk Elak Bayar Gaji

Pekerja Warga Asing Di Klang Kena Kurung, Majikan Hanya Bayar Gaji RM10 Sehari

Dokumentari Ini Papar Realiti Sebenar Pekerja Warga Asing Di Syarikat Top Glove Malaysia


Pekerja Restoran Maut Selepas Bungkusan Di Atas Bonet Kereta Meletup

Seorang tukang masak maut selepas bungkusan yang ditinggalkan di atas bonet sebuah kereta meletup berhampiran sebuah restoran di Jalan Pandan Indah 12/1, Pandan Indah, di sini, semalam, petik Harian Metro.

Ketua Polis Daerah Ampang Jaya Asisten Komisioner Mohamad Farouk Eshak berkata, pihaknya menerima panggilan kecemasan daripada orang awam yang memaklumkan terdapat bunyi letupan di kejadian, jam 8.55 malam tadi.

“Mangsa iaitu seorang lelaki tempatan berusia 28 tahun mendapati terdapat satu bungkusan yang ditinggalkan di atas bonet Toyota Corolla Altis berhampiran restoran dia bekerja.

The scene of the explosion – Pandan Indah

♬ Police – David Angelux & DiexD & David Angelux & DiexD

“Apabila mangsa memegang bungkusan berkenaan, berlaku letupan yang dipercayai daripada bungkusan terbabit,” katanya dalam kenyataan, hari ini.

Mohamad Farouk berkata, mangsa yang parah pada bahagian badan dan tangan dibawa oleh orang awam ke Hospital Ampang.

“Bagaimanapun, mangsa disahkan meninggal dunia jam 9.45 malam tadi di Hospital Ampang. Siasatan di lokasi kejadian juga menemui berapa kesan akibat letupan iaitu kesan kemek pada kereta mangsa,” katanya.

Beliau berkata, punca kejadian masih dalam siasatan dan kes itu disiasat mengikut Seksyen 302 Kanun Keseksaan kerana bunuh. Jika sabit kesalahan, boleh dikenakan hukuman gantung sampai mati


Pekerja Tesla Diarah Kembali Ke Pejabat Merungut Meja Kurang Dan WiFi Lemah

Permintaan ‘keras’ Elon Musk yang mahu semua pekerjanya bekerja sekurang-kurang 40 jam seminggu di pejabat atau mengugut untuk memecat mereka nampaknya telah mencetuskan sedikit huru-hara. Ini terjadi disebabkan syarikatnya, Tesla, tidak bersedia untuk menerima kehadiran kesemua pekerja ke pejabat di Fremont, California sehingga menyebabkan masalah yang tidak dijangkakan.

Sebelum ini, Musk ada menghantar e-mel kepada pekerja SpaceX dan Tesla dengan menyatakan bahawa pekerja mesti menghabiskan sekurang-kurangnya 40 jam di pejabat setiap minggu atau berhenti. Mereka juga diwajibkan untuk bekerja di pejabat dan bukannya lokasi terpencil.

Ketua Pegawai Eksekutif Tesla dan SpaceX itu juga menjadikan dirinya sebagai contoh apabila berkata bahawa dia menghabiskan enam hari seminggu di kilang dan pejabat Fremont, “tujuh jika boleh secara fizikal,” sambil menambah bahawa “apa sahaja yang saya minta orang lain lakukan, saya lakukan lebih banyak lagi.”

News from @elonmusk & @tesla today feels like something out of the 1950s: "Everyone at Tesla is required to spend a minimum of 40 hours in the office per week". Very different approach to what we are taking at Atlassian and here's why. 🧵 (1/5)

— Scott Farquhar (@scottfarkas) June 2, 2022

Tetapi menurut siasatan oleh The Information, kemasukan pekerja secara tiba-tiba telah membawa kepada situasi yang huru-hara. Ramai daripada pekerja yang bekerja dari rumah sejak permulaan wabak, tetapi bilangan kakitangan Tesla telah meningkat dua kali ganda sejak era pra-pandemi, dan syarikat itu tidak bersedia untuk semua orang kembali ke pejabat secara serentak.

Seperti yang dijangkakan, beberapa masalah isu mula bangkit seperti kekurangan meja, tempat duduk yang tidak mencukupi dan tempat letak kereta yang tidak mencukupi. Terdapat juga aduan mengenai sambungan Wi-Fi yang lemah.

Musk menghadapi banyak kritikan berhubung kenyataannya untuk pekerja kembali ke pejabat. Scott Farquhar, Ketua Pegawai Eksekutif dan pengasas bersama Atlassian, berkata cara Musk seperti budaya dari tahun 1950-an. Lelaki terkaya di dunia itu telah melunakkan sedikit pendiriannya sejak itu, dengan menyatakan bahawa pekerja “luar biasa” mungkin dibenarkan untuk terus bekerja dari rumah.

Sila kembali bekerja di pejabat atau letak jawatan, kata Elon Musk kepada pekerja Tesla. Rujuk pautan di bawah untuk membaca.

Sila Kembali Bekerja Di Pejabat Atau Letak Jawatan, Kata Elon Musk Kepada Pekerja Tesla

Nilai Saham Syarikat Indonesia Meningkat Selepas Elon Musk Makan Gula-Gula Kopiko

Elon Musk Jadi ‘Gelandangan’ Demi Ke Planet Marikh, Jual Rumah Terakhirnya RM126 Juta


Malaysia Menduduki Tempat Ke 2 Dalam Senarai Pekerja ‘Paling Tidak Bahagia’ Di Asia

Ternyata duit bukanlah segala-galanya. Tawaran gaji yang tinggi belum pasti menjamin kebahagian pekerja. Sebab itulah selain dari menawarkan gaji yang tinggi, banyak majikan yang turut menawarkan pelbagai kelebihan lain kepada pekerjanya.

Sudah pastinya demi kepentinggan perusahaan itu sendiri. Berada di dalam kelompok negara Asia, negara Asia yang manakah mempunyai pekerja yang paling bahagia?

Berdasarkan kaji selidik yang telah dibuat oleh JobStreet, nampaknya pekerja dari Malaysia dan Singapura lah yang paling tidak bahagia di Asia. Kajian ini dilakukan meliputi 7 negara Asia dengan penerimaan respon seramai 67,000 orang.

Singapura berada di tangga yang pertama dengan jumlah point 5.09 diikuti Malaysia dengan kutipan mata sebanyak 5.22. Ini menjadikan Malaysia menduduki tangga ke 2 dalam carta pekerja paling tidak bahagia di Asia.

Filipina menduduki tempat yang baik sekaligus merupakan negara Asia yang mencatatkan rekod pekerja paling bahagia di Asia. Di bawah ini senarai kedudukan hasil dari kaji selidik yang telah dilakukan.

1. Filipina: 6,25
2. Indonesia: 6,16
3. Thailand: 5,74
4. Hong Kong: 5,56
5. Vietnam: 5,48
6. Malaysia: 5,22
7. Singapura: 5,09

Hal ini meliputi kajian atas ketidakpuashatian berdasarkan faktor seperti kepimpinan yang teruk, reputasi sesebuah syarikat, latihan tidak profesional, keselesaan di tempat kerja dan juga hubungan di antara rakan sekerja. Hal ini biasanya terjadi di Malaysia, Singapura dan Hong Kong.

Tepuk dada tanya selera, adakah anda ketika ini sudah cukup bahagia dengan pekerjaan anda sekarang? Hanya anda yang tahu jawapannya.

Duit tidak mampu membeli kebahagian, setuju?


Pekerja Tolak Suntik Vaksin COVID-19 Boleh Dipecat, Benarkah?

Sejak wabak COVID-19 mula menyerang dunia, kumpulan anti-vaksin makin galak tumbuh berkembang. Kebanyakan daripada mereka dengan terang menyatakan akan menolak suntikan vaksin walaupun vaksin tersebut sudah menunjukkan kemajuan, baik dari segi keberkesanan mahupun keselamatan.

Tidak mahu perkara ini terjadi, Amerika Syarikat dilaporkan akan mengeluarkan kewajiban untuk menyuntik vaksin dan menurut CNBC, mereka yang tidak mahu disuntik vaksin akan berisiko dipecat dari pekerjaan mereka.

Beberapa syarikat di sana sudah mula melaksanakan dasar khas mengenai vaksin wabak COVID-19. Kebanyakan syarikat difahamkan sedang mempertimbangkan untuk memecat pekerja yang menolak vaksin.

Keengganan untuk menerima vaksin COVID-19 di AS adalah tinggi. Mereka adalah terdiri daripada kumpulan anti-vaksin yang menyuarakan keraguan mereka terhadap keberkesanan vaksin.

Bagi mereka, penghasilan vaksin yang sangat cepat bakal mencetuskan ketakutan terhadap kesan sampingan. Manakala sebahagian daripada golongan ini lebih mempercayai teori konspirasi daripada pakar perubatan.

Untuk rekod, AS memerlukan sekitar 70 peratus populasi penduduk yang divaksin atau mempunyai antibodi semula jadi untuk mengakhiri pandemi. Bagaimanapun, melalui tinjauan Pusat Penyelidikan Pew, empat dari sepuluh rakyat AS mengatakan bahawa mereka akan menyuntik atau menolak disuntik vaksin COVID-19.

Rogge Dunn, seorang peguam daripada Dallas mengatakan bahawa pelanggannya dari syarikat makanan dan minuman mula menerapkan dasar khas untuk mewajibkan suntikan vaksin. Katanya, pekerja yang diberi vaksin dapat menstabilkan perniagaan yang tergendala semasa wabak.

“Di bawah undang-undang, majikan dapat memaksa pekerja untuk divaksin, dan jika mereka tidak menerimanya, mereka boleh dipecat,” kata Dunn, seperti dikutip oleh CNBC.

“Syarikat juga boleh memberi maklum balas kepada para pelanggan, ‘Hei, restoran kami selamat. Semua pekerja kami telah diberi vaksin. “” Dia menambah.

Buat masa ini, Dunn menasihati pelanggannya untuk menunggu sekurang-kurangnya selama tiga bulan sehingga populasi besar telah diberi vaksin. Sementara itu, beberapa perniagaan yang diwakili oleh Dunn sedang mempertimbangkan dasar khas terbabit.

Bagaimanapun, peraturan kewajiban mengambil vaksin COVID-19 di AS tidak termaktub kepada mereka yang mempunyai masalah kesihatan. Dalam kes ini, majikan mesti menyediakan segala keperluan, seperti tempat tinggal atau membenarkan pekerja bekerja dari rumah.

Difahamkan, proses pengambilan vaksin di Amerika sedang menunggu lampu hijau dari syarikat Pfizer dan BioNTech. Oleh itu, kewajiban mengambil vaksin mungkin harus menunggu lebih lama sehingga FDA menyelesaikan keseluruhan proses kelulusan vaksin Pfizer dan BioNTech.

Kumpulan anti vaksin tidak hanya tumbuh di Amerika Syarikat. Di Malaysia juga kita sudah dihidang dengan kumpulan ini. Mereka mula menyuarakan pendapat mereka dan melawan hujah pakar dengan teori konspirasi.

Mohd Nizar Zakaria, Ahli Parlimen Parit pada 17 Nov lalu pernah menyuarakan kebimbangan beliau mengenai golongan yang menolak vaksin COVID-19.

“Apa yang menjadi kegusaran saya apabila belum pun lagi vaksin ini diperolehi, wujud gerakan golongan antivaksin yang cuba mempengaruhi rakyat untuk menolak vaksin yang bakal diperolehi nanti,” katanya seperti dilaporkan oleh MalaysiaKini.

Gerakan antivaksin digerakkan oleh golongan yang menolak penggunaan vaksin, antaranya menggunakan media sosial, dengan fahaman bahawa vaksin mengandungi bahan yang tidak selamat.

Kementerian Kesihatan Malaysia (KKM) pula pada 5 Jun yang lalu menyatakan kemungkinan akan mewajibkan suntikan vaksin COVID-19 kepada semua, sekiranya ia ditemui, lapor Astro Awani.

Bercakap kepada media, Ketua Pengarah Kesihatan Datuk Dr Noor Hisham Abdullah berkata bahawa besar kemungkinan KKM akan menetapkan dasar untuk mewajibkan pengambilan vaksin.

Namun, KKM hanya akan mewajibkan jika vaksin tersebut menunjukkan keberkesanan dan tiada kesan sampingan vaksin sebelum diberi kepada rakyat Malaysia.

Untuk rekod, Menteri Sains, Teknologi dan Inovasi, Khairy Jamaluddin Abu Bakar berkata, sehingga kini, Malaysia telah menandatangani dua perjanjian yang memberi jaminan menerima bekalan vaksin sebanyak 30 peratus daripada jumlah populasi negara.

Terdahulu, golongan anti-vaksin telah menuduh doktor menipu, tidak percaya vaksin mampun ubati COVID-19. Klik pautan di bawah untuk membaca.

Anti-Vaksin Tuduh Doktor Menipu, Tidak Percaya Vaksin Mampu Ubati COVID-19

Kumpulan Anti-Vaksin Tidak Setuju Dr Zulkifli Dilantik Sebagai Menteri Hal Ehwal Agama

Gara-Gara Mahu Wajibkan Penumpang Ambil Vaksin, Qantas Airways ‘Diserang’ Golongan Antivaksin


Pekerja Tular Video Pelanggan Makan Ketika Ramadan, Ini Kenyataan Rasmi Daripada Burger King

Sebelum ini, tular klip rakaman kamera litar tertutup (CCTV) menunjukkan pelanggan memesan makanan dan makan ketika Ramadan di restoran makanan segera, Burger King.

Rakaman tersebut dirakam dan ditularkan oleh pekerja Burger King. Video yang dimuat naik itu telah mengundang perdebatan dalam kalangan netizen dan ada yang menyokong tindakan perakam serta sebaliknya.

ada staff burger king post rakaman cctv tunjuk 3 orang perempuan tak puasa. manatau diaorg pregnant ke sakit ke ?? non of ur business okay pic.twitter.com/r9n5Q7n8HR

Lantaran itu, restoran makanan segera Burger King Malaysia berkata, pihaknya akan mengambil tindakan sewajarnya terhadap pekerjanya yang memuat naik klip rakaman tersebut.

Dalam satu kenyataan, Burger King juga meluahkan kekesalan mereka atas tindakan yang dibuat oleh pekerjanya itu. Tidak hanya itu, pihak Burger King menegaskan tidak menyokong perkara ini dan bakal mengambil tindakan agar perkara ini tidak berulang pada masa depan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Siapa Potong Bawang Ni?’ – Iklan Raya BoboiBoy Berjaya Sentuh Hati Netizen

Berebut Pelanggan Jadi Punca Pergaduhan 2 Pekerja Kedai Telefon Di KB Mall


Pekerja Twitter Di Singapura Dihalau Keluar, Pejabat Ditutup Kerana Elon Musk Gagal Bayar Sewa

Seorang wartawan Amerika, Casey Newton melaporkan bahawa pejabat Twitter di Singapura dilaporkan telah ditutup akibat tidak membayar sewa.

Dalam ciapan yang dikongsikan di laman Twitter, Newton berkongsi bahawa tuan tanah telah meminta pekerja Twitter untuk keluar dari bangunan yang terletak di Market Street tersebut.

Wartawan teknologi Business Insider Kali Hays kemudiannya menulis dalam ciapannya bahawa sewa untuk pejabat Twitter Singapura telah tertunggak.

I'm told Twitter employees were just walked out of its Singapore office — its Asia-Pacific headquarters — over nonpayment of rent. Landlords walked employees out of the building

— Casey Newton (@CaseyNewton) January 11, 2023

Bagaimanapun, Elon Musk dilaporkan telah membayar sewa yang tertunggak sejurus selepas mereka dihalau.

Pekerja yang mulanya keluar meninggalkan pejabat telah menerima arahan untuk kembali bekerja.

Difahamkan bahawa pejabat Twitter akan ditutup dan pekerja mereka akan diusir di beberapa pejabat mereka di beberapa negara.

So apparently he’s now paid the past due rent for Twitter’s Singapore office/Asia HQ. As of tonight. It’s owned by a major landlord. People who still work there (some layoffs over the weekend) are headed back after being forced to leave bc Twitter was evicted. 🫣 https://t.co/5UT4fMBFcb

— Kali Hays (@HaysKali) January 12, 2023

Ini disebabkan kesan pengurangan kos yang dilakukan oleh Elon Musk dalam operasi dan juga pembayaraan sewa.

Beberapa pejabat Twitter di beberapa negara dilaporkan telah ditutup, dengan lebih banyak kemungkinan akan ditutup dalam beberapa minggu akan datang.

Beberapa pejabat ini termasuk di Hong Kong, Filipina, Mexico dan Afrika.

Penutupan ini juga berkemungkinan akan menyebabkan ratusan lagi pekerja Twitter kehilangan kerja.


‘Ada 23 Adik Beradik Dan Hidup Susah’ – Wawa Zainal Menangis Kongsi Perjalanan Hidup Bikin Netizen Sebak

Siapa yang tidak mengenali Wawa Zainal, bermula dari menjadi seorang selebriti kini merupakan seorang usahawan yang berjaya. Bukan mudah untuk mencapai kejayaan, Wawa Zainal juga mempunyai kisah jatuh bangunnya.

Terbaharu, sebuah klip video memaparkan Wawa Zainal berkongsi tentang perjalanan hidupnya untuk mengubah nasib diri dan keluarga telah tular di media sosial.

#wawamoisturizer #cleanserwawa #wawazainal #fypdongggggggg #women #aerilzafrel #fypシ゚viral #fypage #fypシ #fyppp #fyp

♬ original sound – ril_glamrs – ril_glamrs

Menerusi video itu, Wawa dilihat sedang berkongsi akan kehidupannya dahulu dimana dia mempunyai 23 adik-beradik dan keluarganya sangat susah. Malah, dia juga pernah terpaksa berkongsi sebiji telur dengan adik beradiknya.

Lantaran itu, Wawa nekad mahu mengubah nasib keluarga agar dapat hidup lebih senang. Perkongsian tersebut telah meraih perhatian orang ramai dan rata-rata netizen berasa sebak mendengar kisah kesusahan yang pernah dialami oleh Wawa satu ketika dahulu.

Malah, para netizen turut memuji Wawa kerana tidak pernah lupa asal usulnya dan disebabkan niatnya mahu membantu keluarga, maka kini dia memiliki kejayaan.

Sementara itu, kami kongsikan beberapa artikel berkaitan Wawa Zainal pada pautan di bawah ini.

Terkesan Dengar Ceramah Ustaz Abdul Somad, Wawa Zainal Dan Suami Derma RM1.2 Juta

Tunaikan Impian Isteri, Aeril Zafrel Hadiahkan Wisma Bernilai RM3.2 Juta Dengan Konsep ‘French Industrial’

Mahu Bantu Mereka Yang Terkesan Kerana Pandemik, Aeril Zafrel Buka Lebih 2,000 Peluang Pekerjaan


Pekerja Warga Asing Di Klang Kena Kurung, Majikan Hanya Bayar Gaji RM10 Sehari

Polis telah menahan tiga lelaki warga tempatan berusia 29 hingga 60 tahun di dalam serbuan Ops Pintas Bersepadu. Majikan yang ditahan kira-kira 12.45 tengah malam semalam itu dikatakan telah bertindak mengurung pekerja mereka dan membayar gaji RM10 sehari.

Ketua Penolong Pengarah D3 Jabatan Siasatan Jenayah (JSJ) Bukit Aman, Senior Asisten Komisioner Fadil Marsus bersama-sama dengan anggota polis daripada Bahagian (D3) Pencegahan Pemerdagangan Orang dan Anti Penyeludupan Migran (ATIPSOM) serta Pasukan Petugas Majlis Anti Pemerdagangan Orang (MAPO) Kementerian Dalam Negeri (KDN) telah berjaya menyelamatkan 22 pekerja restoran di Taman Chi Liung, Klang.

Pihaknya telah menyerbu sebuah restoran dan dua asrama pekerja. Tangkapan dibuat atas siasatan eksploitasi buruh paksa, gaji yang dibayar tidak seperti yang dijanjikan, kesemua pekerja dikurung di asrama dan menerima ugutan daripada majikan dan penjaga, lapor Sinar Harian.

Tambah Fadil lagi, kesemua mangsa yang diselamatkan terbabit adalah warga asing yang berusia 23 hingga 44 tahun. Kesemua mereka adalah warganegara Indonesia dan India. Polis juga telah merampas 40 pasport, dua telefon bimbit, sebuah kereta jenis BMW dan wang tunai dipercayai hasil perniagaan berjumlah RM3,858.

Majikan yang ditahan difahamkan telah mempergunakan pekerjanya seperti hamba. Membayar gaji mereka RM10 sehari, dikurung selepas waktu bekerja, dipaksa bekerja selama 12 jam dan tiada hari cuti.

Para pekerja warga asing ini juga tidak dibenarkan menggunakan telefon bimbit walaupun selepas waktu bekerja dan perlu memperoleh kebenaran majikan jika mahu menggunakannya. Selain itu, pekerja turut diugut pukul jika cuba larikan diri selain makanan yang dicatu oleh majikan terbabit.

Untuk rekod, kes kini disiasat di bawah Seksyen 13 Akta Anti Pemerdagangan Orang dan Anti Penyeludupan Migran (Atipsom) 2007, Seksyen 55B Akta Imigresen 1959/63 dan Seksyen 12(1)(f) Akta Pasport 1966.

Dakwa guna buruh paksa, AS larang import minyak sawit Malaysia. Klik pautan di bawah untuk membaca.

Dakwa Guna Buruh Paksa, AS Larang Import Minyak Sawit Malaysia

Tesco Malaysia Dilaporkan Amal Perhambaan Moden Terhadap Pekerja Asing

Hershey, Nestle Dan Mars Memperhambakan Kanak-Kanak Untuk Hasilkan Coklat


Pekerja Yahudi Di Google Desak CEO Sokong Palestin, Kutuk Kekejaman Israel

Sekumpulan pekerja Yahudi yang bekerja untuk syarikat gergasi teknologi Google mendesak para pemimpinnya untuk menyokong rakyat Palestin di Gaza yang dibedil dengan kejam oleh Israel, lapor Times of Israel.

Dalam surat yang kini belayar di perusahaan terbabit, pekerja Google mendesak CEO, Sundar Pichai untuk mengumumkan bahawa ia mengecam segala jenis tindakan kejam Israel ke atas Palestin, termasuk mengakui bahawa segala penindasan dan keganasan yang dibuat oleh tentera Israel ke atas rakyat Palestin.

Tambahan daripada itu, para pekerja di Google juga meminta CEO mereka untuk memberi tumpuan penuh terhadap permintaan dan suara pekerja Google dari Palestin, ini termasuk dengan menghentikan segala hubungan dengan syarikat yang menyokong tindakan kejam melanggar hak asasi manusia Israel di Palestin.

Surat yang mengandungi 250 tandatangan itu pada mulanya dilaporkan oleh media The Verge. Ia mengandungi tandatangan sebagai sokongan kepada kaum Palestin dari pekerja kaum Yahudi dan pakatan pekerja Google yang lain. Permintaan ini dibuat oleh Diaspora Yahudi kepada kumpulan sumber pekerja (ERG).

Untuk rekod, Diaspora Yahudi adalah kumpulan baru yang dibentuk tahun lalu sebagai tindak balas terhadap kumpulan pekerja Google Jewglres yang dituduh sebagai penyokong kuat regim Zionis Israel.

Mereka membentuk kumpulan Diaspora Yahudi kerana tidak mahu disamakan dengan kumpulan yang menyokong kekejaman yang melanggar hak asasi manusia. “Kami terpaksa membentuk kumpulan kami sendiri kerana fakta bahawa kami benar-benar tidak diizinkan untuk menyatakan pandangan kami di ERG,” kata seorang pengurus pemasaran produk dalam kumpulan itu kepada The Verge.

Selain itu, kumpulan ini turut mendesak agar Google menyokong dan melindungi hak kebebasan bersuara dengan menekankan bahawa kritikan terhadap Israel tidak boleh dilihat sebagai anti-Semitik.

“Kami meminta kepemimpinan Google untuk menolak definisi anti-Semitisme yang menyatakan bahawa kritikan terhadap Israel atau Zionisme adalah anti-Semit.

“Anti-Zionisme bukanlah antisemitisme dan konflik ini merugikan usaha  untuk mendapatkan keadilan bagi rakyat Palestin dan Yahudi dengan membatasi kebebasan bersuara dan beralih dari tindakan anti-Semitisme yang sebenarnya,” kata surat itu seperti dilaporkan oleh Middle East Eye.

Laungan takbir bergema di Gaza, Hamas dakwa menang lawan Israel. Klik pautan di bawah untuk membaca.

Laungan Takbir Bergema Di Gaza, Hamas Dakwa Menang Lawan Israel

Apa Yang Anda Perlu Tahu Mengenai Unit 8200, Agensi Risikan Siber Israel

Lihat Bagaimana 30 Bomoh Di Indonesia Serang Israel Guna Sihir Dan Roket Ghaib


5 Jenis Manusia Yang Biasa Dibenci Di Tempat Kerja #2 Paling Ramai

Disebabkan angkara seorang anggota maka yang lain beroleh nama buruk dan dituduh perangai sama ataupun disebabkan seekor kerbau membawa lumpur, semuanya terpalit. Sikap pekerja ini bukan sahaja menyakitkan hati tapi lebih teruk akan menyebabkan prestasi syarikat jatuh.

“A toxic employee is an enormous liability for your company,” Reuben Yonatan, founder dan CEO GetVoIP.

Di bawah adalah infographic dari GetVoIP yang menunjukkan lima jenis pekerja yang perlu dielakkan. Mereka juga turut kongsikan bagaimana menangani pekerja ini supaya menjadi lebih produktif:


10 Pekerjaan Alternatif Yang Sesuai Untuk Graduan Perubatan

Menurut petikan Berita Harian, kira-kira 5,000 graduan perubatan menjalani latihan tetapi 1,000 orang telah berhenti gara-gara tidak tahan dengan tekanan kerja sewaktu ‘housemanship’ dan ada yang baru sedar mereka tidak berminat dengan bidang perubatan ini.

Manakala The Malay Mail Online pula melaporkan, bagi menangani masalah penempatan doktor-doktor baru di hospital kerajaan, graduan perubatan dicadangkan berkhidmat di kementerian lain sebagai alternatif solusi masalah kekurangan perjawatan tersebut.

Susulan itu, Timbalan Ketua Pengarah Kesihatan (Perubatan), Datuk Dr S Jeyaindran telah berdiskusi sejak dua bulan lalu dengan Jabatan Perkhidmatan Awam (JPA) untuk menempatkan graduan perubatan ini di kementerian lain.

Sementara diskusi berlangsung, apa kata kita senaraikan pekerjaan yang sesuai untuk graduan perubatan. Alternative careers for doctors.

Doktor adalah satu kerjaya yang dipandang tinggi oleh masyarakat. Kata-katanya ada nilai dan dipercayai oleh orang ramai. Maka, dengan pengetahuan, pengalaman dan kredibiliti, mereka boleh menceburkan diri di dalam bidang penulisan di blog, majalah, buku atau menghantar artikel di The Vocket.

Bergabung tenaga mengusahakan program latihan atau pensijilan untuk orang awam atau pekerja sektor kesihatan. Contoh: Program for Reversing Heart Disease oleh Dr. Dean Ornish dan Arizona Center for Integrative Medicine oleh Dr Andrew Weil.

Insuran sangat dekat dengan status kesihatan. Sekiranya agen insuran mempunyai latar belakang perubatan, pasti ia turut membantu urusan para pelanggannya.

Ini lebih tertumpu kepada penyelidikan di mana seseorang itu bekerja di niche tertentu yang dibiayai oleh organisasi kebajikan penyelidikan perubatan seperti hospital dan universiti. Ia penting untuk pembangunan dan pengurusan program penyelidikan, fundraising dan juga meningkatkan kesedaran orang awam.

Ia biasanya melibatkan industri farmasi dan healthcare professionals di mana seseorang akan menjadi wakil syarikat jualan untuk mempromosikan produk-produk syarikat seperti ubat dan peralatan perubatan kepada para doktor di hospital dan klinik.

Ini menarik bagi mereka yang suka mengembara kerana bakal menjadi pegawai perubatan ekspedisi. Seseorang yang bekerja di sektor ini perlu bersiap sedia menyokong keperluan kesihatan kepada adventure travellers dan penyelidik di kawasan yang jauh dari hospital/klinik atau perjalanan yang berisiko. Ia adalah untuk membantu mereka yang mungkin akan cedera atau sakit semasa mengikuti ekspedisi.

Biasanya ia melibatkan doktor yang menjalani klinikal. Doktor boleh membantu menambah baik strategi pembangunan, pengurusan risiko, penyelidikan dan lain-lain dengan matlamat untuk mempertingkatkan kualiti pengurusan pesakit atau menambahbaik kondisi pekerjaan pekerja kesihatan.

Lima jenis rawatan yang diterima sebagai complementary medicine di UK ialah osteopathy, herbalism, homoeopathy, acupuncture dan chiropractic. Ia adalah rawatan yang dilakukan selari dengan perubatan moden.

Doktor sesuai ambil lesen skuba profesional di dalam 2 bidang scuba diving ini iaitu Emergency First Responder (EFR) dan Rescue Diver. EFR melibatkan praktikal First Aid dan mesti cepat bertindak. Manakala Rescue Diver pula menyelamatkan diver yang lain. Ataupun tak semestinya 2 bidang itu, doktor nak dalami Dive Master pun boleh.

Guna pengetahuan perubatan untuk membantu mangsa kecuaian semasa menerima rawatan di hospital atau klinik. Doktor boleh sambung belajar di bidang undang-undang atau bekerjasama dengan peguam sebagai satu kumpulan yang akan membicarakan tentang kes kecuaian kesihatan contohnya.

Itu baru 10 contoh. Di UK, siap ada info tentang kerjaya alternatif bagi seorang doktor. Jadi, ia bukan perkara baru jika doktor tidak bekerja di bidang mereka. Lagipun, rezeki ada di mana-mana. Kita usaha, Tuhan beri. Insha Allah.

Tapi apa-apa pun para graduan perubatan perlu melalui tempoh housemanship di hospital kerajaan bagi melayakkan mereka menerima lesen perubatan.


25 Pekerjaan Dengan Gaji Paling Mahal Di Malaysia

Tahun 2017 pastinya merupakan tahun mencabar buat anda, tidak kira sama ada golongan makan gaji atau bekerja sendiri. Apabila berbincang berkenaan kerja, faktor gaji adalah perkara yang sering menjadi topik hangat. Baik, secara peribadi anda memilih kerja berdasarkan minat atau gaji?

Selain dari mencari bidang kerja yang bermakna dan mencabar, prospek peningkatan pendapatan juga amat penting untuk dilihat. Ini kerana, semua orang sudah pastinya memerlukan wang untuk memenuhi keperluan seharian. Itu belum dikira kos sara hidup yang boleh meningkat secara mengejut seperti kenaikan harga minyak atau barangan keperluan harian.

Pada tahun 2016, kajian yang pernah dilakukan oleh Hays Asia Salary Guide memberitahu 53% rakyat Malaysia menganggap gaji dan faedah sebagai keutamaan apabila memilih pekerjaan. Dalam erti kata lain lima dari 10 rakyat Malaysia menjadikan prospek gaji sebagai faktor penentu dalam memilih pekerjaan.

Manakala kajian yang dibuat oleh Salary Explorer mendapati rakyat Malaysia pada dasarnya tidak berpuas hati dengan gaji yang mereka terima. Di bawah ini adalah 25 carta kedudukan pekerjaan dengan gaji paling lumayan di Malaysia. 3 Tangga teratas dengan pendapatan purata sebanyak RM70,000 sebulan dan paling bawah ialah jawatan sebagai Pengarah Urusan Kerjaan dengan purata gaji sebanyak RM20,000 sebulan.

Sementara itu tinjauan JobStreet berhubung Kepuasan Bekerja Dalam Kalangan Pekerja di Malaysia mendapati, dari segi gaji, 61 peratus responden merasakan gaji mereka adalah rendah dan tidak mampu menyara kehidupan.


Pekerjaan Ini Buat Degupan Jantung Anda Bagai Berhenti Seketika. Seram!

Ketinggian menara tertinggi di dunia, Burj Khalifa ialah 829.8 m. Bagaimanakah caranya untuk membersihkan seluruh tingkap di menara tersebut? Saksikan video ini dan pastikan anda menahan diri daripada berasa gayat.

Nota: Ia mengambil masa 3 bulan untuk membersihkan keseluruhan tingkap di menara ini.


16 Pekerjaan Ini Anda Boleh Lakukan Di Luar Negara Sambil Terokai Dunia

16 pengalaman kerja luar negara. Lebih lagi untuk orang muda yang mahu merantau, memang sangat saya galakkan keluar dan tengok negara yang anda mahu pergi. Site visit kata orang. Pergi menilai sendiri, supaya anda boleh matang.

Buat aktiviti dan belajar kehidupan sebenar di sana. Live like local, beli barang mentah dan masak sendiri. Meh saya senaraikan beberapa kerja yang mungkin anda minat. Anggap sahajalah sebagai tugasan luar negara.

Haha. Kena terima hakikat, Bahasa Malaysia bukan bahasa antarabangsa. Memang peluang tipislah kecuali anda mempunyai kemahiran berbahasa Inggeris dan bahasa international yang lain.

Banyak tempat penginapan ini mencari staf tambahan ketika musim ramai pelancong. Ada yang bagi kerja untuk jangka masa pendek dalam beberapa minggu sahaja. Tapi mana tahu rezeki, buka peluang untuk kerja jangka masa panjang.

3. Bekerja menggunakan lesen praktis bertauliah

Saya bagi contoh seperti scuba diving instructor. Saya masih ingat lagi ketika ambil lesen menyelam di Pulau Mabul, Sabah,instructor aku adalah orang Amerika Syarikat.

Dia datang ke situ memang untuk diving sahaja matlamatnya, tetapi untuk dapatkan penginapan percuma dia mengambil kerja part time. Makan free, penginapan free, duit dapat dan hari-hari dapat diving! Syurga dunia untuk dia.

Anda boleh bayangkan kapal ini macam hotel tengah laut. Ada semua perkhidmatan dari housekeeping sampai ke hiburan. Saya ada seorang kenalan dari Malaysia yang sedang rintis jalan ini.

Saya pun excited dan harap dia berjaya. Nanti saya boleh kongsikan dengan semua. Kerja kapal ini lumayan.

Biasa kalau saya cakap kerja di ladang, semua tengok petik epal. Haha. Ada banyak ladang di dunia ini. Ladang kopi contohnya. Lain negara lain ladangnya.

Saya pernah tengok kawan saya sempat ke tempat pakcik dia di Sicily, Italy. Bukan takat strawberi dan epal. Apa jenis beri anda tak pernah dengar pun ada. Memang kerja keras sikit, tapi pengalaman memang mahal.

Ini popular di kalangan orang Malaysia. Sampai kena tipu dengan agen pun ada. Dijanjikan pulang yang lumayan apabila kerja di Australia.

Apabila sampai bukan musim petik buah, menangis tepi katil jawabnya. Saya bukan mahu cakap ini tipu. Tidak, kerja petik buah ini memang betul dan seluruh dunia tahu tentang kerja ini. Cuma kena lebih berhati-hati. Itu sahaja.

Menganga kan apabila saya sebut perkataan ini. Bunyi macam glamour. Sebutannya ‘ou-pair’, bahasa Perancis. Nama glamour di Malaysia adalah pembantu rumah bukan tempatan.

Bibik, amah adalah sebutan lain. Au pair membuat kerja rumah, jaga anak dan sepertinya. Kita pun sudah maklum kerja apa. Kalau anda tidak suka budak, janganlah minta.

Dulu saya tidak pernah terfikir tukang urut laku serata dunia. Sampai seorang bekas pelajar saya hubungi menyatakan hasrat untuk mengambil kursus itu di UK, dan mahu membuka cawangan pusat urut ahli sukan. Baru saya faham bahawa mereka ini ada kemahiran yang diiktiraf dan boleh diterima di banyak negara.

Di Malaysia pun aktiviti ini sangat popular. Kalau anda ada pengalaman, ini sangat membantu. Atau kalau anda boleh dapat sijil jadi instructor lagilah laku. Pengamal aktiviti ini berada di seluruh dunia. Dari barat sampai ke timur. Peluang anda untuk melihat banyak tempat sangat tinggi.

Negara mana yang tidak makan ya tak? Permintaan sangat tinggi dimana-mana. Kalau anda ada pengalaman memasak pelbagai juadah dari pelbagai negara, lagilah tinggi peluang anda. Cuba sahaja. Restoran atau hotel. Selalunya ini kerja yang berbayar.

Ini kerja yang saya pernah buat dulu. Sambil-sambil bawa orang, saya tengok peluang untuk diri sendiri. Tapi tentunya, membawa orang ini pun mesti ada pengalaman.

Ada kawan yang minta peluang untuk menjadi tour guide di Eropah, tapi dia sendiri belum pernah sampai ke sini. Tidak sampai hati saya mahu membahayakan pelanggan dengan memberikan kerja kepada orang yang tidak punya pengalaman.

Dari anda petik gitar di kedai kopi, cuba anda bawa bakat itu di tepi jalanan. Di Eropah, bakat dan seni sangat dihargai dan pemuzik terkenal pun memulakan kerjaya dari tepi jalan sahaja. Mereka bermain musik, letakkan sahaja tabung di depan.

13. Pendandan rambut atau make-up artist

Saya beberapa kali berjumpa dengan orang yang pernah terlibat dengan bidang ini dan bertanya peluang di luar negara. Bagi saya ini kerja yang sangat teliti dan memerlukan kemahiran yang tinggi.

Anda jangan ketawa. Di luar sana, model itu bukan hanya orang cantik dan slim sahaja. Orang hitam, gemuk dan pendek pun ada yang jadi model.

Saya pernah baca di internet, bayi Down Syndrom pun terpilih untuk jadi model pakai Osh Kosh B’Gosh. Jangan main-main. Untuk rekod, orang tua berumur 80 tahun pun layak. Model pelbagai bangsa. Bukan hanya untuk orang putih sahaja.

Ambil gambar pemandangan dan jual di internet. Tapi kemahiran pun mesti ada. Kemudian apabila anda mengembara, offer kepada mana-mana syarikat yang mahu produknya diambil gambar di luar negara. Sambil menyelam, minum air.

Saya suka bawa mak jenah shopping di UK. Berbondong barang orang kirim. Beranak cucu beg dia apabila nak balik Malaysia.

Itu senarai yang saya kongsi. Anda hanya akan dapat real feeling kalau anda terlibat secara aktif dengan sekeliling. Anda kena cuba bercakap, berinteraksi dan memahami bagaimana orang lokal berfikir.

Berhenti berangan. Mulakan dengan apa ada di tangan. Dan keluarlah wahai anak. Sampai bila mahu melingkar bawah ketiak emak. Lemas tau.

Carilah peluang di luar sana, rezeki Tuhan tebar luas merata-rata. Follow cerita kembara Irwan Dahnil jika anda juga minat kehidupan di luar negara.


10 Pekerjaan Paling ‘Stress’ Pada Tahun 2017

Berhadapan dengan pelbagai masalah dalam pekerjaan adalah perkara biasa, itu adalah lumrah sebuah pekerjaan kerana tekanan yang baik akan membentuk corak kerja yang lebih produktif. Membandingkan pekerjaan anda dengan orang lain adalah sesuatu yang tidak wajar kerana setiap individu mimiliki batas keupayaan dan kelebihan yang tersendiri.

Sehubungan itu untuk tahun 2017 ini, mari kita lihat jenis pekerjaan bagaimanakah yang dikatakan paling memberi tekanan. Buat pengetahuan anda, pada setiap tahun CareerCast akan mengeluarkan senarai pekerjaan dengan tingkatan tekanan paling tinggi.

Aspek ini diukur berdasarkan beberapa faktor seperti, jumlah tenaga yang diperlukan untuk sesuatu pekerjaan, pengangkutan yang diperlukan, kekuatan fizikal dan mental, dan risiko kematian. Semakin banyak faktor stress yang dimiliki, semakin tinggi risiko tekanan yang dihadapi oleh pelakunya.

Dan ini adalah senarai pekerjaan yang paling stress pada tahun 2017:

1. Tentera: Menurutnya, kerja ini melibat risiko yang tinggi terhadap keselamatan diri sendiri dan juga keselamatan orang lain, dan ianya melibatkan golongan profesional serta tanggungjawab.

2. Bomba: Seperti kakitangan ketenteraan yang lain, bomba terpaksa meletakan nyawa mereka dalam bahaya untuk menyelamatkan harta dan rakyat. Bukan sekadar penyelamat kucing.

Power sungguh bomba, memang ‘Abang Bomba I Love You’ lah.

3.  Juru Terbang: Kadar risiko kemalangan yang berlaku antara penerbangan dan memandu memang ketara, ini mungkin kerana kemalangan yang melibatkan penerbangan tidak sekerap yang berlaku dijalan raya. Tetapi juru terbang harus memastikan setiap nyawa yang dibawanya selamat, dan perlu lebih berhati-hati demi mengelakkan berlakunya becana yang lebih besar.

4. Pegawai Polis: Dalam senarai ini, polis diletakkan dalam kelompok yang sama seperti risiko yang dihadapi oleh Bomba. Dalam pertimbangan yang lain, ia juga meliputi tuntutan dan hal-hal yang lain.

5. Penyelaras Acara: Pesta acara seperti hiburan memang menyeronokkan, namun untuk yang bekerja dalam bidang ini bukanlah sesuatu yang mudah. Bukan sahaja perlu memastikan setiap acara berjalan lancar, mereka juga berhadapan dengan kerenah manusia terutama selebriti.

6. Wartawan Akhbar: Tiada had waktu, dan tempat untuk mendapatkan berita dengan kadar terpantas. Ketepatan maklumat dan info yang disampaikan juga haruslah benar.

7. Eksekutif Korporat: Mengusahakan syarikat besar.

8. Eksekutif perhubungan awam: Sama seperti wartawan akhbar.

9. Pemandu Teksi: Berulang-alik memandung bukan sahaja memenatkan, malah pemandu teksi terpaksa berhadapan dengan kesesakan lalu lintas dan juga cuaca buruk. Bukan sekadar itu sahaja, cabaran pesaing dari syarikat atas talian seperti Uber memberikan impak yang cukup besar.

10. Penyampai Berita: Sama seperti yang berada dalam bidang kewartawanan. Pekerjaan dalam bidang ini dikatakan mempunyai tekanan kerja paling tinggi. Tiada had masa dan selalu menerima tekanan dari orang awam.

Pekerjaan seperti penggoreng pisang, penjaga tol, dan perdana menteri masih lagi belum dikategorikan sebagai pekerjaan paling tertekan. Jika anda ingin mendalami salah satu daripada 10 karier di atas, maka persiapkanlah mental anda dari sekarang!


Pekin Ibrahim Kongsi Cerita Mengapa Wataknya Cuma Cakap ‘Ok’ Dalam Rock Oo!

Bila mengenang kembali karya Allahyarham Mamat Khalid, selain Hantu Kak Limah karya Rock Oo! merupakan antara karya Mamat Khalid yang paling diingati oleh peminat setia pengarah tersebut.

Dalam satu temu bual pelakon Pekin Ibrahim di YouTube bersama channel Raksasa Manja, beliau mengimbau kembali wataknya dalam filem Rock Oo! di mana beliau memegang watak Wan Sulaiman Hj Tapah atau Slash.

Menurutnya, Allahyarham Mamat Khalid memang seorang pengarah yang random dan bijak kerana banyak perkara yang ditukarnya saat-saat akhir demi ‘menghidupkan’ lagi satu-satu watak itu.

Contohnya dalam filem Rock Oo! Sendiri, menurut Pekin wataknya pada mulanya mempunyai dialog dan beliau banyak bercakap tetapi di saat akhir, Mamat khalid hanya mahu beliau sebut ‘ok’ sahaja dalam setiap adegannya.

“Aku dekat set aku ok kan sahaja semua. Bila aku dah ok banyak sangat, tiba-tiba Mamat Khalid termenung dan dia panggil aku. Slash! Abang, abang, abang potong semua dialog kau. Dialog abang bagi kau jangan cakap.

“Yoe (Khir Rahman) cakap apa, kau ok kan sahaja. Tak payah dialog. Sebab kata dia, perkataan ‘Ok’ tu dah cukup kuat,” cerita Pekin. Dan daripada situ terciptanya adegan ikonik di bawah.

Allahyarham Mamat Khalid potong semua dialog Slash lakonan Pekin Ibrahim #mamatkhalid #pekinibrahim #hantukaklimahbalikrumah #rockoo#slash

Tambah Pekin lagi, bekerja dengan Mamat Khalid memang sangat menyeronokkan kerana pelakon sendiri tidak boleh jangka apa yang bermain di kepalanya. Sebagai contoh, nama Pekin dalam filem Rock Oo! sepatutnya Sulaiman tetapi telah ditukar kepada Slash selepas Pekin mengenakan persalinan persis gitaris legenda Guns N’ Roses ketika di set.

“Ada satu malam sebelum kami mula shoot, kami kena pakai baju yang kami beli present ke dia. Bila dia tengok aku, dia macam fuh Slash! Jadi selepas tu dekat set dia panggil Slash saja. Dan terus melekat nama tu sampai ke dalam filem.

Ketika ditanya sama ada atau tidak pengarah yang dapat menggantikan kreativiti Mamat Khalid, Pekin berkata anak Mamat Khalid, Mohd. Khalid Amen mungkin boleh jadi pengganti di masa akan datang. “Amen ni 90% ada touch dia. Sebab muzik yang arwah dengar Amen dan dengar dari kecil. Amen ni ada originality dia. Amen ada ‘benda’ dia,” kata Pekin.

Mendengar perkongsian Pekin ini, ternyata Allahyarham Mamat Khalid sememangnya insan dan pengarah yang penuh visi, kreatif dan sukar untuk diganti. Temu bual penuh boleh ditonton di sini.


Pelabur Facebook Mahu Mark Zuckerberg Dipecat

Nampaknya mengurus bisnes dengan nilai bilion bukanlah indah-indah belaka meskipun anda merupakan pemegang saham terbesar. Perkara yang sama terjadi pada Mark Zuckerberg pada hari ini apabila beliau selaku pemegang saham terbesar Facebook terpaksa menanggung kerugian selepas syarikat ini rugi $146 bilion (RM593.49 bilion) pada hari ini.

Kejatuhan sebanyak 20% ini turut memberi kesan yang besar buat Mark Zuckerberg dimana beliau turut rugi sebanyak $16 bilion di dalam satu hari. Tidak cukup dengan kerugian yang ditanggung, beliau turut didesak oleh para pelabur Trillium Asset Management yang mempunyai saham Facebook sebanyak $11 juta (RM44.71 juta).

Difahamkan penurunan mendadak ini berikutan pengumuman laporan kewangan Facebook bagi suku tahun kedua. Kegagalan untuk meningkatkan jumlah kewangan melalui bisnes yang dijalankan turut menjadi punca. Terakhir masalah melibatkan Cambridge Analytica sehingga kini masih lagi menghantui Facebook sekaligus menurunkan saham Facebook.

Kes yang berlaku ini pastinya akan berlanjutan buat Mark Zuckerberg dimana beliau sebagai pengurus serta pemegang saham terbesar perlu bertanggungjawab dalam menstabilkan semula syarikat miliknya sebelum diundi oleh para pelabur serta lembaga pengarah untuk dipecat.


Ada 31 Saman Tertunggak Dan Lesen Tamat Tempoh, Pemandu Porsche Disyaki Mabuk Ditahan

Pada hari semalam tular beberapa klip video menunjukkan kekecohan seorang lelaki mabuk selepas sebuah Porsche 911 Carera dipandunya menghempap dua buah kenderaan di kawasan tempat letak kereta pusat beli belah.

Memetik Sinar Harian, Ketua Polis Daerah Sepang, Asisten Komisioner Wan Kamarul Azran Wan Yusof berkata, kejadian dilaporkan berlaku kira-kira jam 9.50 malam membabitkan empat kenderaan.

Menurutnya, siasatan mendapati kereta jenis Porsche 911 Carrera yang dipandu lelaki berusia 61 tahun itu telah melanggar penghadang jalan di kawasan parkir valet terbabit.

“Pemandu yang juga seorang kontraktor itu telah hilang kawalan sehingga terlanggar tiga kereta jenis Toyota Corolla Cross, Honda Jazz Hybrid dan Honda CR-V yang diparkir di lokasi terbabit,” katanya dalam kenyataan pada Sabtu.

♬ original sound – Harun Bin foyas – Harun Bin foyas

Beliau berkata, pelanggaran terbabit mengakibatkan kesemua kenderaan mengalami kerosakan dan siasatan awal dipercayai suspek memandu di bawah pengaruh alkohol.

“Semakan juga mendapati lesen pemandu Porsche 911 Carrera itu telah tamat tempoh selain mempunyai 31 saman yang belum dijelaskan,” ujarnya.

Tambah Asisten Komisioner Wan Kamarul lagi, pemandu terbabit telah ditahan untuk ujian air kencing dan darah selain direkod keterangan sebelum dilepaskan dengan jaminan polis.

Kes disiasat mengikut Seksyen 41(1) Akta Pengangkutan Jalan kerana memandu dalam keadaan mabuk.

Sementara itu The Star Online melaporkan tiga daripada empat pemilik kereta telah direkodkan keterangan mereka dan yang keempat telah dihubungi untuk tujuan membuat laporan dan pengambilan kenyataan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Pelabur ‘Lavida Coin’ Tuntut RM59 Juta, DSV Dakwa Ada Pihak Mahu Calarkan Reputasinya

Pada hari semalam sebahagian pelabur skim pelaburan mata wang kripto milik Datuk Seri Vida (DSV) iaitu Lavida Coin (DSV Crypto Club, LUX Galaxies and VI Profit Galaxy).

Bagaimanapun usahawan kosmetik itu enggan mengulas lanjut mengenai isu tuntutan sebanyak RM59 juta oleh 41 orang pelabur pelaburan mata wang kripto terhadapnya.

Memetik Harian Metro, DSV ketika ditemui berkata, dia hanya mengetahui perkara itu hari ini (10 Mac, Jumaat).

Katanya, dia sendiri terkejut dan akan serahkan kepada peguamnnya untuk tindakan susulan.

“Saya sendiri tidak tahu secara terperinci apa tuntutan mereka. Saya baru saja tahu mengenainya daripada beberapa pihak. Lebih baik berurusan dengan peguam saya. Biarlah pihak peguam akan menjawab.

“Saya tidak boleh komen lanjut sebab perkara itu membabitkan undang-undang. Biarlah saya bincang dengan peguam dahulu,” katanya ketika ditemui di majlis pelancaran lagu baharu anaknya Cik B, hari ini.

DSV juga tidak menolak tuntutan yang dilakukan itu adalah disengajakan bertujuan mencalar reputasi dan perniagaannya. Apapun, dia secara peribadi tidak terkesan dengan apa yang berlaku.

“Saya dah lama dalam industri perniagaan dan media sosial. Saya tahu ramai yang tak suka saya. Saya tahu saya banyak musuh. Jadi tak mustahil ada orang yang cuba nak jatuhkan saya. Mungkin mereka sakit hati atau cemburu.

“Memanglah terkejut dengan berita itu tapi saya tak terkesan pun. Saya masih bertahan dalam perniagaan,” katanya.

DSV juga terbuka dan sedia bersemuka dengan pihak yang cuba menarik namanya dalam kes itu bagi mengadakan perbincangan.

“Mereka tidak ada menghubungi saya pun. Boleh sahaja cari saya di media sosial. Saya pun sentiasa ada di Malaysia,” katanya.

Terdahulu, satu sidang media diadakan menuntut DSV untuk membayar wang pelaburan kepada 41 individu yang pernah membuat pelaburan dalam Lavida Coin (DSV Crypto Club, LUX Galaxies and VI Profit Galaxy).

Mereka membuat tuntutan itu selepas mendakwa wang pelaburan serta keuntungan yang dijanjikan tidak dipulangkan kepada mereka sejak 2018.

“Kami ada tanya di media sosialnya semasa dia buat live berkenaan wang kami. Namun, kami dimarahi dan tidak dilayan. Paling dikesali apabila dia buat tidak tahu berkenaan wang kami,” keluh sebahagian pelabur skim pelaburan mata wang kripto milik DSV.

Menurut mereka lagi, DSV dan pembantu peribadinya yang dikenali sebagai Diyla bertindak menyekat panggilan dan mesej WhatsApp.


Pelabur Mula ‘Salty’ Dengan Nusr-Et, Rancang Jual Saham Syarikat

Nusr-Et yang terkenal dengan panggilan Salt Bae kerana keunikan beliau menabur garam di tengah kehangatan daging yang baru dipanggang. Tetapi, khabarnya keunikannya sedikit demi sedikit bakal hilang.

Terbaharu, Nusr-Et sedang mempertimbangkan untuk menjual saham pernigaannya, lapor Bloomberg.

Nusr-Et yang terkenal sebagai tempat berkunjung beberapa bintang dunia dimiliki oleh usahawan Turki, Ferit Sahenk dan dibantu oleh Gökçe dan Mithat Erdem.

Bloomberg melaporkan bahawa mereka sedang berusaha untuk menjual saham syarikat kepada individu atau sekumpulan pelabur yang berminat untuk membeli.

Tetapi, apa yang lebih ‘salty’ di sini adalah perusahaan Nusr-Et dikhabarkan bernilai $1 bilion atau lebih.

Untuk menguatkan lagi hujah di atas, Bloomberg melaporkan bahawa Nusr-Et mempunyai pendapat keseluruhan sebanyak $70 juta untuk tahun ini – selepas di tolak segala hutang, cukai, susut nilai dan faedah.

Gökçe membuka Nusr-Et di Istanbul pada tahun 2010. Restoran ini mendapat populariti pada tahun 2017 selepas Gökçe memperkenalkan satu gaya yang unik semasa menghidangkan makanan kepada pelanggan.

Sejak Gökçe mendapat populariti di sosial media tahun lalu, Nusr-Et telah memperluaskan rangkain restorannya di Miami, Manhattan, Mykonos, Dubai, Abu Dhabi dan Doha.

Gökçe dan Erdem memiliki saham gabungan sebanyak 49% di dalam Nusr-Et manakala selebihnya dimiliki oleh D.ream Group atau Hiburan & Pengurusan Restoran Dogus milik Sahenk.

Dikhabarkan Dogus ‘sakit’ untuk membayar hutang pertukaran wang asing selepas mata wang lira susut nilai. Kumpulan itu cuba menyusun kembali operasi mereka tetapi hutang yang tinggi – $2.5 bilion hutang pada bulan Disember – memaksa mereka menjual saham-saham yang lain dan sebahagiannya memasuki rundingan perjanjian baharu.

Berikut adalah sisi lain Nusr-Et untuk anda kenali. Klik pautan di bawah untuk membaca.

Kenali Nusret Gökçe, Lelaki Kacak Di Sebalik Taburan Garam Penuh Bergaya Ini


Pelaburan Bitcoin, Adakah Ia Peluang Atau Musibah

Dalam dunia kewangan, satu teknologi atau penemuan baru yang paling hipster setakat ini adalah Bitcoin.

Mungkin anda pernah dengar pasal pelaburan Bitcoin, tentang status halal haram Bitcoin, scam Bitcoin, dan ada yang kaitkan Bitcoin dengan MLM. Ada yang sangat taksub dengan Bitcoin sehingga sanggup berhenti kerja.

Anda mungkin pernah cuba google ‘what is Bitcoin’, dan jumpa ayat lebih kurang macam ini:

“Bitcoin adalah satu cryptocurrency atau matawang digital yang bersifat decentralized dan menggunakan teknologi blockchain.”

Agak-agak anda faham tak? Cryptocurrency? Blockchain? Decentralised?

Teknologi-teknologi ini sebenarnya agak complicated even orang kerja IT pun pecah kepala juga nak faham.

Tapi, cara paling senang untuk faham Bitcoin adalah dengan menganggap ia sebagai ‘emas’ digital. Kenapa emas? Kenapa bukan macam duit ringgit (duit fiat)? Nama pun coin, duit lah tu kan?

Macam ini. Sebab ia tak sama dengan duit Ringgit/Dollar adalah dari 3 segi:

1. Nilai duit berbeza ikut negara dan nilai dia bergantung kepada prestasi negara tersebut – contoh, kalau negara perang, matawang akan jatuh. Tapi nilai Bitcoin dan emas sama di mana-mana dalam dunia ini.

2. Duit diuruskan oleh bank, Bitcoin diuruskan oleh pengguna sendiri (atau mungkin lebih tepat; oleh teknologi).

3. Duit boleh dicetak ikut keperluan, Bitcoin dan emas hanya boleh dilombong dan jumlahnya terhad.

Jadi ia lagi mirip macam emas, berbanding duit fiat. Dan, ia menjadi platform terbaik jual beli di alam digital, sebab ia memang lahir secara digital dengan bertujuan untuk menjadi matawang digital.

Persamaan dengan duit biasa? Keduanya boleh digunakan untuk beli barang atau servis yang guna sistem online (walaupun tak banyak lagi sistem/bisnes yang terima Bitcoin di Malaysia, ia semakin bertambah dari hari ke hari).

OK, sekarang anda tahu Bitcoin adalah duit digital yang boleh dipakai untuk jual beli online, yang sifatnya mirip-mirip macam emas. Bezanya Bitcoin dalam digital, tak boleh pegang, tak boleh rasa dan tak boleh cetak.

Kerana sifatnya macam emas, Bitcoin boleh dilombong, boleh dijual, dibeli dan dijadikan salah satu pelaburan. Dan macam emas, apabila semua Bitcoin habis dilombong, tak akan ada Bitcoin baru lagi.

Setakat hari ini, sudah 15.2 juta Bitcoin dilombong dari 21 juta semuanya. Jadi, cuma 1/3 saja yang tinggal untuk dilombong.

Apa persamaan Bitcoin dengan MLM? Tak ada yang sama dari segi teknologi, sistem dan jenis. Tapi mungkin ada orang promosi Bitcoin dilakukan dengan kaedah MLM. Kebiasaannya adalah mengajak orang bersama-sama melombong Bitcoin.

Macam perlombongan emas, nak lombong Bitcoin perlu perkakasan yang mahal dan komputer yang laju. Jadi daripada melombong emas sendiri pakai tukul besi, mesti tak boleh lawan orang yang pakai jentera besar.

Maka ada orang buka syarikat dan ajak orang melabur. Kalau dapat emas, kongsi untung sama-sama. Macam itulah konsep melabur dalam Bitcoin juga.

Dan yang paling biasa sekarang menggunakan kaedah cloud mining. Anda bayar duit sahaja tanpa tahu di mana hardware atau komputer tu semua secara fizikal.

Apa yang anda perlu tahu adalah kebanyakan skim Bitcoin mining ini adalah scam! Scam yang dilabel sebagai Skim Ponzi.

Antara ciri-ciri Skim Ponzi adalah dapat peratus harian, bonus tetap, mengaku sebagai pelaburan paling hebat di abad ini, dan beberapa lagi yang macam too good to be true.

Untuk join cloud mining, anda tak perlu ikut mana-mana MLM pun. Cuma perlu cari syarikat yang betul dan sah. Buat kajian lebih sikit. Jangan percaya bulat-bulat.

Tapi sekarang banyak sangat pelombong Bitcoin dan jumlah Bitcoin yang ada semakin kurang. Jadi, mungkin juga lebih senang anda beli saja Bitcoin dekat mana-mana, daripada join melabur dalam aktiviti perlombongan.

Tunggu dulu. Sebelum apa-apa, ajda tanya diri sendiri, apa tujuan nak beli Bitcoin?

Nak cepat kaya? Kebarangkalian nak kaya dengan Bitcoin agak rendah sebenarnya sebab harga Bitcoin dah mahal gila sekarang. Kalau tahun 2015 harga 1 Bitcoin = RM900, sekarang 1 Bitcoin = RM5000.

Dan perlu diingatkan, ia TAK akan sentiasa naik. Sapa yang cakap ia akan sentiasa naik memang confirm tipu. Sila lari laju-laju dari mereka.

Nak untung? Ini kira untung sabut atau untung batu, tak siapa tahu anda boleh untung ke tak.

Nak melabur? Bitcoin dikira sebagai pelaburan berisiko tinggi.

Kalau anda memang dah ada portfolio pelaburan risiko rendah (macam ASB/TH/Saham/Unit trust) dan risiko sederhana secukupnya, mungkin boleh cuba melabur Bitcoin pula. Kalau tak, baik jauhkan diri dulu daripada Bitcoin.

Sebab kawan pejabat beli, jadi anda pun nak beli? Cari ilmu sampai jemu, lepas itu baru decide.

Sebab Bitcoin tengah hot? Better anda tak payah involve dulu kalau tak paham apa-apa.

Macam kata pelabur paling berjaya Encik Warren Buffet, pelaburan adalah tentang compunding effect dan untuk magik compounding berlaku, ia perlukan masa, ilmu dan menjauhi sikap tamak.

Eh, termasuk topik pelaburan pula. Sorry.

Tapi kalau anda masih nak cuba-cuba, mungkin boleh involve dalam Bitcoin dengan 2 cara ini:

1. Terima bayaran dalam bentuk Bitcoin untuk mereka yang ada bisnes online atau buat freelance online.

2. Beli sikit-sikit bila ada duit lebih untuk tujuan belajar tentang Bitcoin.

Asasnya, duit lebih yang anda sanggup biarkan hangus macam itu saja. Tapi perlu diingatkan, jual beli Bitcoin pun ada banyak yang menipu. Sila hati-hati di tahap paling maksimum.

Kriteria utama sebelum apa-apa, kena belajar dan faham. Jangan main ikut orang dan percaya kepada 1 orang atau organisasi sahaja.

Pada dasarnya, ramai orang-orang teknologi (termasuk Bill Gates) percaya Bitcoin dan teknologi yang ada dalam Bitcoin itu (cryptocurrency dan blockchain) adalah teknologi paling penting selepas internet.

Tapi, ia masih baru, masih tak stabil dan agak berisiko. Juga terlalu banyak hype yang tak betul dan scam di sekelilingnya.

Tak mustahil dalam 10 tahun akan datang cryptocurrency akan jadi cara utama kita jual beli dekat internet. Tapi tak semestinya Bitcoin yang paling digunapakai waktu itu. Sekarang sudah ada lebih dari 700 cryptocurrencies dalam dunia selain Bitcoin.

Dalam teknologi, akan sentiasa ada banyak persaingan. Mungkin dulu kita ingat Friendster dan MySpace paling hot, tapi sekarang, cuma Facebook yang ada. Tak ada siapa tahu nasib Bitcoin akan jadi macam Friendster atau Facebook.

Jadi, nak involve atau tak dengan Bitcoin? Dengan ilmu yang betul, mungkin ini satu peluang untuk masa depan, tapi tanpa ilmu, hampir pasti ia akan jadi satu musibah.

*Ini cuma pengenalan ringkas tentang Bitcoin. Konsep asas pun tak habis cerita sebenarnya.